hotchpotch/miracl-hf-unified huggingface dataset:
పరిటాలవారిపాలెం
"పరిటాలవారిపాలెం" ప్రకాశం జిల్లా సంతమాగులూరు మండలానికి చెందిన గ్రామము. పిన్ కోడ్ నం.523 303., ఎస్.టి,డి.కోడ్ = 08404.
ఇదే పేరుగల గుంటూరు జిల్లా లోని మరియొక గ్రామం కొరకు, పరిటాలవారిపాలెం (పెదనందిపాడు) చూడండి.
[1] ఈనాడు ప్రకాశం/అద్దంకి; 2014,అక్టోబరు-5; 1వపేజీ.
నంబూరిపాలెం
"నంబూరిపాలెం" ప్రకాశం జిల్లా అద్దంకి మండలానికి చెందిన గ్రామము. 
నన్నూరుపాడు, ప్రకాశం జిల్లా, అద్దంకి మండలానికి చెందిన గ్రామము 
2001 వ.సంవత్సరం జనాభా లెక్కల ప్రకారం గ్రామ జనాభా . ఇందులో పురుషుల సంఖ్య, మహిళల సంఖ్య, గ్రామంలో నివాస గృహాలు ఉన్నాయి.
[1] ఈనాడు ప్రకాశం/అద్దంకి; 2014, జూలై-31; 2వపేజీ.
జవహర్ లాల్ నెహ్రూ సాంకేతిక విశ్వవిద్యాలయం, అనంతపురం
ఆంధ్రప్రదేశ్ రాష్ట్రంలోని అనంతపురంలో ఉన్న ఒక రాష్ట్ర విశ్వవిద్యాలయం జవహర్ లాల్ నెహ్రూ సాంకేతిక విశ్వవిద్యాలయం, అనంతపురం. ఇది 1946లో స్థాపించబడింది, ఇది జవహర్ లాల్ నెహ్రూ టెక్నలాజికల్ యూనివర్సిటీ చట్టం 1972 ద్వారా 1972 నుండి జవహర్ లాల్ నెహ్రూ సాంకేతిక విశ్వవిద్యాలయం యొక్క విభాగ కళాశాలగా ఉంది. 2008 లో ఇది జవహర్ లాల్ నెహ్రూ సాంకేతిక విశ్వవిద్యాలయాల చట్టం, 2008 ద్వారా స్వయంప్రతిపత్తి హోదాను పొందింది.
పంబన్ వంతెన
పాంబన్ వంతెన ( తమిళం: பாம்பன் பாலம்) భారత దేశం లోని సముద్రంపై నిర్మించిన మొట్టమొదటి వంతెన. ఇది శ్రీలంకకు భారత్ కు మధ్య గల పాక్ జలసంధి పై ఉంది. ఈ వంతెన పాంబన్ ద్వీపానికి మరియు రామేశ్వరం పట్టణానికి కలుపుతున్నది. ఈ బ్రిడ్జి రోడ్డు మరియు రైలు వంతెన కలిగి యున్నది. ఇది 1914 లో ప్రారంభించబడింది. ఇది భారతదేశంలో మొదటి సముద్ర వంతెన. ఈ వంతెన 2010 వరకు భారతదేశంలోని అన్ని వంతెనలలో పెద్దదిగా నిలిచింది. 2.3 కిలోమీటర్లు ఉన్న ఈ వంతెన నిర్మించి 2014 ఫిబ్రవరి 24 నాటికి వందేళ్ళు పూర్తయినది.
ఈ రైలు వంతెన పొడవు కలిగి ఉంటుంది. ఇది 1914 లో ప్రారంభించబడింది. ఈ రైలు మార్గము వంతెన డబుల్-లీఫ్ . ఇది ఈ మార్గంలో బ్రిడ్జి కింద నుండి వచ్చే ఓడలకు దారినిచ్చేవిధంగా వెసులుబాటు ఉంది.
చారిత్రాత్మకంగా ఈ రైలు వంతెన మీటర్ గేజ్ రైళ్ళకు నిర్దెశింబడింది. కానీ భారతీయ రైల్వేలు బ్రాడ్ గేజ్ రైళ్ళను దానిపై పోయేవిధంగా 2007 ఆగస్టు 12 న రూపొందించారు. ఈ మధ్యనే రెండు భాగములుగా (టూ లీవ్స్) మనుషులు విడదీసే విధంగా రూపకల్పన చేశారు. 10 ఓడలవరకు, కార్గో కేరియర్స్, కోస్ట్ గార్డు షిప్స్, ఫినిషింగ్ వెసల్స్ మరియు ఆయిల్ ట్యాంకర్స్ ఈ బ్రిడ్జి క్రింది నుండి ప్రతినెలా వెళ్ళే విధంగా రూపొందించిన బ్రిడ్జి ఇది. అదే విధంగా రెండు వరుసలు గల రోడ్డు వంతెన ఈ రైలు వంతెనకు సమాంతరంగా ఉంది.
ఈ రైల్వే వంతెన మీటరు గేజ్ గా రూపొందిన తర్వాత పాంబన్ స్టేషను నుండి మండపం వరకు రైలు మార్గం ఉండి అచట రెండు భాగాలుగా విభజింపబడుతుంది. ఒక మార్గం సుమారు తో రామేశ్వరానికి కలుపబడి ఉంటే రెండవ మార్గము తో ధనుష్కోటి వరకు విస్తరించబడి ఉంది. ఈ భాగము 1014 లో ప్రారంభమైనది.
1915 మరియు 1964 లలో గుర్తించదగిన బోట్ మైల్ మద్రాసు-ఎగ్మూరు నుండి ధనుష్కోటి వరకు జరిగింది. దీనివల్ల సిలీన్ లోని తలైమన్నారు నుండి ప్రయాణీకులు రాబడినారు. పంబన్ జంక్షన్ నుండి ధనుష్కోటి వరకు వచ్చే మీటరు గేజ్ లైన్ "1964 ధనుష్కోటి తుఫాను" మూలంగా నాశనం కాబడి వదిలివేయబడింది.
ఈ వంతెన తిరిగి 46 రోజులలో ఇ.శ్రీధరన్ గారి అధ్వర్యంలో పునః ప్రారంభించబడింది.
దేశిరాజు భారతీదేవి
దేశిరాజు భారతీదేవి 1914 జూలైలో బాపట్ల లో జన్మించారు. ఈమె న్యాయవాది చంద్రమౌళి చిదంబరరావు గారి దౌహిత్రి. ఈమె తల్లి అన్నపూర్ణమ్మ ఉన్నవ లక్ష్మీబాయమ్మతో కలిసి దేశసేవలో పాల్గొన్నారు. 1928 లో కంకటపాలెంకు చెందిన దేశిరాజు రామచంద్రరావు తో వివాహం జరిగింది.. వీరికి ఇద్దరు ఆడపిల్లలు ఇద్దరు మగపిల్లలు. వీరి కుమారుడు ప్రసిద్ధ రంగస్థల నటుడు దేశిరాజు శ్రీమన్నారాయణమూర్తి డి.ఎస్.ఎన్. మూర్తి .1979 మే 9 న హైదరాబాదులో పరమపదించారు.
'స్త్రీలకు నీతిసౌశీల్యములే ప్రధానములు. అవిలేని విద్య విద్య కాదు.సుందరులందరికీ భావములు తప్పక అనుసరణీయములు.' అని తన అభిప్రాయము తెలిపిరి.
ఈమె తండ్రివద్దనే భారత, బాగవతాది గ్రంథములు పఠించి, విజ్ఞానవంతురాలు అయేరు. చిన్నతనములోనే వ్యాసరచన, పద్య, గద్యరచనలలో ప్రావీణ్యం సంపాదించేరు. ఆకాశవాణిలో ప్రసంగములు, కాళిదాసు శకుంతల, ఉత్తరకాండ సీత, సూరన ప్రణీతమైన కళాపూర్ణోదయములోని సుగాత్రి పాత్రపై విమర్శనము - ఆమె రచనాపాటవమునకు మచ్చు.
ఆచార్య ఎస్వీ రామారావు
ఉత్తమ సాహిత్యదార్శనికుడు ఆచార్య ఎస్వీ రామారావు ఎం.ఫిల్, పి.హెచ్.డి. పరిశోధనా పర్యవేక్షకుడిగా కూడా మంచి పేరు సంపాదించుకున్నాడు. ఇతని పర్యవేక్షణలో 19 పి.హెచ్.డి పరిశోధనలు, 15 ఎం.ఫిల్ పరిశోధనలు జరిగాయి.
1941, జూన్ 5వతేదీ విష్ణు నామసంవత్సరం జ్యేష్ఠ శుద్ధ దశమి నాడు రామచూడమ్మ, వాసుదేవరావు దంపతులకు పాలమూరు జిల్లా శ్రీరంగాపురం గ్రామంలో సూగూరు వెంకటరమారావు జన్మించాడు. ఇతని విద్యాభ్యాసం శ్రీరంగాపురం ప్రాథమిక పాఠశాల, వనపర్తి ఉన్నత పాఠశాలలో నడిచింది. హైదరాబాదు 1958 జూన్ లోనిజాం కాలేజీలో పి.యు.సి, బి.ఏ. చదివాడు. ఉస్మానియా విశ్వవిద్యాలయం ఆర్ట్స్ కళాశాలలో ఎం.ఏ.ఛేశాడు. డా.సి.నారాయణరెడ్డి పర్యవేక్షణలో తెలుగులో సాహిత్యవిమర్శ - అవతరణ వికాసాలు అనే విషయంపై పరిశోధన చేసి 1973లో పి.హెచ్.డి.సాధించాడు. అదే యేడు భారతీయ విద్యాభవన్ నుంచి జర్నలిజంలో డిప్లొమా సంపాదించాడు. అదే యేడు 1973లో పిహెచ్.డి డిగ్రీ రావటం జరిగింది.
1966లో లెక్చరర్‌గా ఉద్యోగం ప్రారంభించి 1976లో రీడర్‌గా,1987లో ప్రొఫెసర్‌గా పదోన్నతి పొందాడు. తెలుగుశాఖ అధ్యక్షుడిగా, బోర్డ్ ఆఫ్ స్టడీస్ డైరెక్టర్‌గా,ఫ్యాకల్టీ ఆఫ్ ఆర్ట్స్ డీన్‌గా వివిధ పదవులు నిర్వహించాడు. కేంద్రీయ విశ్వవిద్యాలయం,కాకతీయ విశ్వవిద్యాలయం,బెనారస్ యూనివర్శిటీ, బెంగళూరు యూనివర్శిటీలకు విజిటింగ్ ప్రొఫెసర్‌గా పనిచేశాడు. సాహితీలోకానికి ఇతను ఆచార్య ఎస్వీ రామారావుగా పరిచితుడు. వివిధ సదస్సులలో పాల్గొని పత్రసమర్పణ గావించాడు. పాఠ్యగ్రంథాల (1వ తరగతి నుండి ఎం.ఏ.వరకు) రచన, సంపాదకత్వం మొదలైనవి చేశాడు. పలు సాహిత్య సాంస్కృతిక సంస్థల నిర్వహణలో పాలుపంచుకున్నాడు. 2001 ఏప్రిల్‌లో పదవీవిరమణ చేశాడు.అనేక సాహిత్య సాంస్కృతిక సంస్థలు పలుసందర్భాలలో ఇతడిని సన్మానించాయి.
గాలిపటం (సినిమా)
గాలిపటం 2014 ఆగస్టు 8 శుక్రవారం విడుదలైన తెలుగు సినిమా. దర్శకుడిగా టాలీవుడ్ లో సుపరిచితులైన సంపతి నంది నిర్మాతగా మారి నిర్మించిన చిత్రం 'ఇది
కార్తీక్ (ఆది), స్వాతి (ఎరికా ఫెర్నాండెజ్) కొత్తగా పెళ్లై.. ఒకే కంపెనీలో పనిచేసే సాఫ్ట్ వేర్ ఉద్యోగులు. వ్యక్తిగత విభేదాల కారణంగా పెళ్లైన ఏడాదిలోపే స్నేహపూరితమైన వాతావరణంలో విడిపోవాలని నిర్ణయించుకుంటారు. ఈ నేపథ్యంలో పెళ్ళికి ముందే కార్తీక్ కు పరిణిత (క్రిస్టినా) అమ్మాయితో ప్రేమ వ్యవహారం, స్వాతి జీవితంలో ఆరవ్ రెడ్డి (రాహుల్)తో అఫైర్ ఉన్నట్టు తెలుస్తుంది. పెద్దలు కుదిర్చిన పెళ్ళిని కాదనుకుని మాజీ ప్రియురాలితో కార్తీక్, ప్రియుడితో స్వాతి జీవించాలనుకుంటారు. ప్రేమను కాదని పెద్దలు కుదిర్చిన పెళ్ళిని కార్తీక్ ఎందుకు చేసుకున్నాడు? అఫైర్ వదులుకుని స్వాతి కార్తీక్ ను ఎందుకు పెళ్ళి చేసుకుంది? చివరకు ఆరవ్, స్వాతి, కార్తీక్, పరిణితలు ఒక్కటవుతారా? లేక స్వాతి, కార్తీక్ లే కలిసి ఉండాలని కోరుకుంటారా అనే ప్రశ్నలకు సమాధానమే 'గాలిపటం'.
తోకలవానిపాలెం
"తోకలవానిపాలెం" గుంటూరు జిల్లా, కొల్లూరు మండలానికి చెందిన గ్రామం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
గ్రామంలో ఒక ప్రభుత్వ పాఠశాల ఉంది.
ఈ గ్రామానికి చెందిన రైతు శ్రీ మాతంగ సుబ్రహ్మణ్యం, తన మినప చేనిలో, సేంద్రియ ఎరువులతో తక్కువ ఖర్చుతో సాగుచేసి, ఒక ఎకరానికి 4.5 క్వింటాళ్ళ మినుము పండించి, రికార్డులకెక్కినారు. [1]
[1] ఈనాడు గుంటూరు రూరల్/వేమూరు; 2014, ఆగస్టు=2; 1వపేజీ.
[2] ఈనాడు గుంటూరు రూరల్/వేమూరు; 2014, డిసెంబరు-6; 1వపేజీ.
హయగ్రీవ స్వామి
హిందూమతంలో, హయగ్రీవ స్వామీ ని కూడా విష్ణు అవతారముగా భావిస్తారు. హయగ్రీవున్ని జ్ఞానమునకు, వివేకమునకు, వాక్కుకు, బుద్ధికి మరియు అన్ని విద్యలకు దేవుడుగా భావిస్తారు.
హయగ్రీవ స్వామిని చదువుల యొక్క దేవుడుగా పూజిస్తారు.
హయగ్రీవుడు, హయశీర్షగా కూడా పిలవబడుతున్నాడు. హయము అనగా గుర్రము. హయశీర్షుడు అనగా గుర్రపు తల కలవాడు. తెల్లని తెలుపు మానవ శరీరం, గుర్రం (అశ్వము) యొక్క తల, నాలుగు చేతులు. శంఖము మరియు చక్రము పై రెండు చేతులలో కలిగి యుండును. క్రింది కుడి వ్రేళ్ళు జ్ఞాన ముద్రలో అక్షరమాలను కలిగి యుంటాయి. ఏడమ చేతిలో పుస్తకము ఉంటుంది.
హయగ్రీవ సతీమణి మరిచి (మరిచి బహుశా ఒక అవతారము), మరియు లేదా లక్ష్మి. ఆగష్టునెలలో వచ్చే శ్రావణ పూర్ణిమ హయగ్రీవ స్వామి అవతరించిన రోజు.
హయగ్రీవ స్వామి వైష్ణవ సంప్రదాయంలో ప్రముఖ దేవత. ఉన్నత చదువు మరియు లౌకిక విషయాలను అధ్యయనం ప్రారంభించినపుడు హయగ్రీవ స్వామి తప్పక పూజించాలి. విద్యార్థులు హయగ్రీవ స్వామిని ప్రతి రోజు ద్యానించాలి.
In IAST
జ్ఞానానంద మయం దేవం నిర్మల స్ఫటికాకృతిమ్| 
ఆధారాం సర్వవిద్యానాం హయగ్రీవ ముపాస్మహే ||
"jñānānanda mayaṃ devaṃ nirmala sphaṭikākṛtiṃ"
"ādhāraṃ sarvavidyānaṃ hayagrīvaṃ upāsmahe"
In Devanāgarī
ज्ञानानन्द मयं देवं निर्मल स्फटिकाकृतिं
आधारं सर्वविद्यानं हयग्रीवं उपास्महे
This verse is originally from the Pañcarātra Agamas but is now popularly prefixed to the "Hayagriva Stotram" of the 13th-century poet-philosopher Vedanta Desika. It is very popular among devotees of Hayagrīva.
అన్నవరం శ్రీ వీరవెంకట సత్యనారాయణ సన్నిదిలో, సత్యనారాయణ వ్రత కథ చెప్పె పండితులు పై మంత్రాన్ని చదివి కథ మెదలు పెడతారు.
హయగ్రీవ స్వామి అలయాలు భారతదేశమంతటా అనేక ప్రదేశాలలో ఉన్నాయి. ఆంధ్ర ప్రదేశ్ రాష్ట్రములోని కృష్ణా జిల్లాలోని మచిలీపట్నంలో ఉంది.
చిలకపాటి సీతాంబ
చిలకపాటి సీతాంబ ప్రముఖ రచయిత్రి మరియు గృహలక్ష్మి స్వర్ణకంకణము గ్రహీత.
నెల్లూరు జిల్లాలోని కలికివాయి గ్రామంలో రాఘవాచార్యులు, మంగమ్మ దంపతులకు అక్టోబరు 18, 1900 తేదీన జన్మించారు. వారిది సంస్కృతాంధ్రపండితుల కుటుంబం. ఈమె భర్త వేంకట నరసింహాచార్యులు కూడా పండితులు. ఆకాలములో స్త్రీల ఆచారవ్యవహారములపై ఆంక్షలున్నా, సీతాంబగారి విద్యావికాసము కొనసాగినది.
తండ్రి, బావగారయిన విద్యారణ్య పంచానన శ్రీమాన్ విక్రాల రామచంద్రాచార్యులవద్ద సంస్కృత వ్యాకరణ పరిజ్ఞానము, కావ్యనాటక పరిచయమును అభ్యసించారు. భర్త చిలకపాటి వేంకట నరసింహాచార్యులు ఈ కవయిత్రి ప్రతిభావిశేషాలకు మరింతగా దోహదం చేసేరు. 
ఈమెకు సంస్కృత పాండిత్యము విశేషముగా ఉన్నా, ఆంధ్రకవితాస్వాదనమునందే ఆసక్తి ఎక్కువ.
కదాచితుగా రాసిన పద్యాలు -
ఈమె ఆశుకవిత్వము చెప్పగలదు. ఒకనాడీమె భర్తయు మరియొక పండితుడు హనుమన్నాటకములోని ఒక శ్లోకము గురించి ప్రస్తావించుకొనుచుండగా తలుపుచాటున నుండి విని దానికి తెలుగు పద్యమును వ్రాసి వారికి పంపినది.
 
కమఠపృష్ఠ కఠోరమిదం ధనుః
మధురమూర్తి రసౌ రఘునందనః
కధమధిజ్య, మనేక విధీయతాం
అహహ శాతఫణః ఖలు దారుణ
సీతాంబగారి అనువాదము
తేటగీతి : 
కమఠపృష్ఠ కఠోరమీ కార్ముకంబు
సరస సుకుమారుడీ రామచంద్రమూర్తి
ఎటులనెక్కిడ నేర్చునో యేమి యౌనొ
కటకటా యేమి శపథంబు కన్నతండ్రి.
అంతర్జాతీయ స్నేహితుల దినోత్సవం
అంతర్జాతీయ స్నేహితుల దినోత్సవంను ప్రతి సంవత్సరం ఆగస్టు మొదటి ఆదివారం జరుపుకుంటారు. ఈ రోజున ప్రజలు తమ స్నేహితులపై ఉన్న తమ ప్రేమను వ్యక్తపరచడానికి తమ స్నేహితులతో గడుపుతారు. ఈ సందర్భంగా పువ్వులు, కార్డులు, మణికట్టు బ్యాండ్లు వంటి ఫ్రెండ్షిప్ డే బహుమతులు ఇచ్చిపుచ్చుకుంటారు, ఇది ఒక ప్రముఖ సాంప్రదాయం.
1935లో యునైటెడ్ స్టేట్స్ కాంగ్రెస్ ఆగస్టు మొదటి ఆదివారాన్ని జాతీయ స్నేహితుల రోజుగా ప్రకటించింది. అప్పటి నుండి జాతీయ స్నేహితుల దినోత్సవం వార్షికోత్సవ వేడుకగా మారింది. ప్రపంచవ్యాప్తంగా అనేక ఇతర దేశాలు స్నేహితులకు ఒక రోజు అంకితమిచ్చే సంప్రదాయాన్ని స్వీకరించాయి. 1997 లో యునైటెడ్ నేషన్స్ "స్నేహం" యొక్క ప్రపంచ అంబాసిడర్ "విన్నీ ది పూః". నేడు స్నేహితుల దినోత్సవాన్ని అనేక దేశాలు ఉత్సాహవంతంగా జరుపుకుంటున్నాయి.
అమెరికా
ప్రపంచ ఫ్రెండ్షిప్ డే మసాచుసెట్స్, ఓహియో, మరియు అప్పుడప్పుడు న్యూ హాంప్షైర్ యొక్క పాకెట్స్ యునైటెడ్ స్టేట్స్ లో జూన్ 30 న ఒక జరుపుకుంటారు. సెలవు మామూలుగా ప్రయర్ శనివారం గమనించవచ్చు. పేరు సూచించినట్లుగా, ప్రాథమిక దృష్టి స్నేహాలు, పాత మరియు కొత్త వేడుకలు జరుపుకుంటోంది.
అర్జెంటీనా
అర్జెంటీనా లో, ఫ్రెండ్షిప్ స్నేహపూర్వక సేకరణ మరియు ప్రస్తుత మరియు పురాతన స్నేహితులను పలకరించటానికి మన్నించడం జరుగుతుంది. అది ఒక అర్జెంటీనా ప్రభుత్వ సెలవు నుంచి ప్రజలు సాయంత్రం సమయంలో సేకరించడానికి ఉంటాయి.
ఫ్రెండ్షిప్ చాలా ప్రజాదరణ సామూహిక దృగ్విషయం మారింది ఇటీవలి సంవత్సరాలలో ఉంది. 2005 లో, బాగా ఆశించింది స్నేహితుల మొత్తం బ్యూనస్ ఎయిర్స్, మెన్డోజా, కార్డోబా మరియు రోసారియో నగరాలలో మొబైల్ ఫోన్ నెట్వర్క్ యొక్క తాత్కాలిక పతనానికి దారి తీసింది, ఒక పోల్చదగిన క్రిస్మస్ మరియు నూతన సంవత్సర రోజున 2004 లో అనుభవించింది. అనేక రెస్టారెంట్లు, బార్లు, మరియు ఇతర సంస్థలు సీట్లు తరచుగా పూర్తిగా వేడుక ముందు ఒక వారం బుక్.
బ్రెజిల్
బ్రెజిల్ స్నేహితుని డేను ఏప్రిల్ 18 న జరుపుకుంటారు.
పరాగ్వే
పరాగ్వేలో జూలై 30 సందర్భంగా స్నేహితులు మరియు ప్రియమైన మూసి బహుమతులను ఇవ్వడం కోసం ఉపయోగిస్తారు, మరియు వేడుకలు బార్లు మరియు నైట్క్లబ్బులలో ఒక సర్వసాధారణం. అదృశ్య ఫ్రెండ్ గేమ్ (అమిగో అదృశ్య), పేర్లను కాగితపు చిన్న పత్రాలు సమూహం యొక్క అన్ని సభ్యులు ఇస్తారు దీనిలో ఒక సంప్రదాయం పరిగణించబడుతుంది వాటిని ప్రతి రహస్యంగా ఒకటి ఎంపిక, మరియు జూలై 30 న వ్యక్తికి వర్తమాన ఇస్తుంది కాగితము. ఈ ఆచారంలో అశూన్సీఒం మరియు ఇతర నగరాల్లో రెండు పాఠశాలలు మరియు కార్యాలయాల్లో కూడా పాటిస్తారు.
పెరు
2009 నుంచి, పెరూలో జూలై .లక్ష్యం మొదటి శనివారం "ఎల్ దియా డెల్ అమిగో" జరుపుకుంటుంది నిజమైన స్నేహం గుర్తించి వాలెంటైన్స్ డే నుండి సంబరం భేదం ఉంది.
అనేకమంది స్నేహితులు పరస్పరం ఒకరికొకరు ఈ రోజున బహుమతులను మరియు కార్డులను ఇచ్చిపుచ్చుకొని శుభాకాంక్షలు తెలుపుకుంటారు. "స్నేహం బ్యాండ్లు" భారతదేశం, నేపాల్ మరియు దక్షిణ అమెరికా ప్రాంతాల్లో బాగా ప్రాచుర్యం పొందాయి.
టి.శివశంకరం పిళ్లె
టి.శివశంకరం పిళ్లె అనంతపురం జిల్లా పెనుకొండ లో నివసించాడు. న్యాయవాదిగా పేరు సంపాదించాడు. మంచి రచయిత. మంచి వక్త. ఇతడు గుత్తిలో డాక్టర్ సుబ్బయ్య పిళ్లె పెంపుడు కొడుకు. డాక్టర్ సుబ్బయ్య గుత్తి నుండి పెనుకొండకు బదిలీ అయ్యాడు. పెనుకొండలో ఉండగా శివశంకరం పిళ్లెను పెంచి పెద్ద చేశాడు. ఎలిమెంటరీ విద్య పెనుకొండలో చదివాడు. ఆ కాలంలో పెనుకొండలో ఉన్నత పాఠశాల లేదు. దానితో శివశంకరంపిళ్లెను బళ్లారికి పంపించి మెట్రిక్యులేషన్ చదివించాడు. తరువాత పెనుకొండలో రెవెన్యూ ఆఫీసులో గుమాస్తాగా చేరాడు. భారత,భాగవత పురాణాలన్నీ బాగా చదువుకున్నాడు. తెలుగు సాహిత్యంలో పాండిత్యం సంపాదించాడు. ఆ కాలంలో బహుళ ప్రచారంలో ఉన్న కందుకూరి వీరేశలింగం సాహిత్యం చదివి ప్రభావితుడై పెనుకొండలో ఉన్న విధవరాలైన ఒక మధ్వ బ్రాహ్మణస్త్రీని పునర్వివాహానికి అంగీకరింపజేసి బెంగళూరులోని తన మిత్రుడితో విధవావివాహం జరిపించాడు. గుమాస్తా ఉద్యోగం వదిలి వకీలు పరీక్షకు కట్టి ప్యాసై వకీలు వృత్తిని చేపట్టాడు. శివశంకరం పిళ్లె ఒక మరాటి అమ్మాయిని వివాహం చేసుకున్నాడు. కొంతకాలానికే ఆమె మృతి చెందింది. ఇతడు తాలూకా బోర్డు ప్రెసిడెంటుగా చాలా కాలం పనిచేశాడు. 1913లో బాపట్లలో జరిగిన మొదటి ఆంధ్ర మహాసభకు హాజరయ్యాడు. హిందూ పత్రికకు పెనుకొండ నుండి విలేఖరిగా ఉండి వార్తలు, వ్యాసాలు పంపేవాడు. కృషి పేరుతో ఒక పత్రికను కూడా నడిపాడు.
రాంజగన్
రాంజగన్ ఒక ప్రముఖ తెలుగు నటుడు. మహాత్మ సినిమాలో నటనకు గాను ఉత్తమ సహాయనటుడిగా నంది అవార్డు అందుకున్నాడు. శివ సినిమాలో నాగార్జున స్నేహితుల్లో ఒకడిగా నటించాడు. తరువాత పలు సీరియళ్ళలో కూడా నటించాడు.
ఆయనది పశ్చిమ గోదావరి జిల్లాలోని చెరకువాడ. ఇంటర్మీడియెట్ చేశాక మైన్స్ సర్వేయింగ్‌లో డిప్లొమో చేయడానికి గూడూరు వెళ్లాడు. అక్కడ సినిమాతో ఆయన అనుబంధం మొదలైంది. రూమ్మేట్స్‌తో కలిసి విపరీతంగా సినిమాలు చూశాడు. అప్పుడే నటన మీద ఆసక్తి కలిగింది. మంచి కమెడియన్‌ని అవ్వగలనన్న నమ్మకంతో హైదరాబాద్ వచ్చి మధు ఫిల్మ్ ఇన్‌స్టిట్యూట్‌లో చేరాడు.
ఇన్‌స్టిట్యూట్‌లో శిక్షణ తీసుకుంటున్నప్పుడే శోభన్‌బాబు హీరోగా చేసిన ‘మాంగల్యబలం’ సినిమాలో అవకాశం వచ్చింది. అప్పటికి ఇండస్ట్రీ ఇంకా మద్రాసులోనే ఉండటంతో ఆ సినిమా పూర్తయ్యాక మద్రాస్ వెళ్లిపోయాడు. కొన్ని సినిమాలు చేశాక ‘శివ’లో చాన్స్ వచ్చింది. ఆ సినిమాతోనే బ్రేక్ కూడా వచ్చింది.
సమాజానికి సేవ చేయడంలో తన వంతుగా "అక్షయపాత్ర ఫౌండేషన్‌"కి ప్రతి యేటా విరాళాలు పంపిస్తాడు.
అమ్మాయి ఎంబీయే చదువుతోంది. బాబు ఇంజినీరింగ్ చేయాలనే ఉద్దేశంతో ఉన్నాడు.
పారుపల్లి కశ్యప్
పారుపల్లి కశ్యప్ (జననం: 08-09-1986) భారతదేశానికి చెందిన బ్యాడ్మింటన్ క్రీడాకారుడు. ఇతని తల్లిదండ్రులు ఉదయ్ శంకర్, సుభద్ర. ఇతను గోపిచంద్ బ్యాడ్మింటన్ అకాడమీలో శిక్షణ తీసుకున్నాడు, ఈ అకాడమీ భారత అథ్లెట్స్ ఒలింపిక్ గోల్డ్ సాధించాలనే ఉద్దేశ్యంతో స్థాపించబడినది.
11 ఏళ్ల క్రితం పారుపల్లి కశ్యప్ హైదరాబాద్ లో ఎస్.ఎం.ఆరిఫ్ నిర్వహిస్తున్న శిక్షణా శిబిరంలో మొదట చేరాడు. కశ్యప్ తండ్రి ఉద్యోగస్తుడు, ఆయన బదిలీ అయినప్పుడు వారి కుటుంబం కూడా మారుతూ ఉండేది. వీరు బెంగుళూర్ కి మారినపుడు కశ్యప్ "పడుకొనే అకాడమీ"లో చేరాడు. 2004 లో వారు తిరిగి హైదరాబాద్ వెళ్లారు. కొద్దికాలం కశ్యప్ ఆస్తమాకు గురై కొన్ని వైద్య పరీక్షలు చేయించుకున్నాడు. 2000-03 సమయంలో బెంగుళూరులో వీరు ఉన్నప్పుడు ఇతనికి ఆ వాతావరణం పడక ఇలా అయ్యుంటుందని భావించారు. రోగనిర్ధారణతో తను విస్మయానికి గురై తన క్రీడా జీవితం ముగిసిపోతుందేమోనని భావించాడు, కానీ ఈ సమస్యను అధిగమించాలని సంకల్పించుకొని చాలా చాలా ప్రయత్నాలు చేశాడు. తగిన మందులు ఉపయోగించడంతో తన పరిస్థితి సమూలంగా మెరుగయ్యింది. తరువాత పూర్వ ఆల్ ఇంగ్లాండ్ ఓపెన్ బాడ్మింటన్ ఛాంపియన్ పుల్లెల గోపీచంద్ చే నిర్వహించబడుతున్న "గోపిచంద్ అకాడమీ"లో తన శిక్షణను కొనసాగించాడు.
2005లో కశ్యప్ ఆంధ్రప్రదేశ్ తరపున ప్రాతినిధ్యం వహించి నేషనల్ జూనియర్ ఓపెన్ బ్యాడ్మింటన్ ఛాంపియన్షిప్ లో బాలుర సింగిల్స్ టైటిల్ గెలుచుకున్నాడు. 2006 నుండి ఇతను అంతర్జాతీయ టోర్నమెంట్లలో కనిపించటం ప్రారంభమైంది. ఆ సంవత్సరం హాంగ్ కాంగ్ ఓపెన్ లో ఇతను ప్రీ క్వార్టర్ ఫైనల్స్ లో అప్పటి ప్రపంచ నెంబర్ 19 "ప్రీజీమీస్లా వాచ" ను ఓడించాడు, అయినప్పటికి ఇతను తదుపరి రౌండ్లో ఓడిపోయాడు. కొన్ని నెలల తరువాత ఇతను సెమీఫైనల్స్ కు చేరుకొని బిట్‌బర్గర్ ఓపెన్ లో మళ్ళీ వాచ ను ఓడించాడు. 2006లో తన ప్రపంచ ర్యాంకింగ్ 100 నుండి 64 కు అభివృద్ధి చెందింది.
32 ఏళ్ల సుదీర్ఘ నిరీక్షణ తరువాత కశ్యప్ కామన్వెల్త్ గేమ్స్ బ్యాడ్మింటన్ పురుషుల సింగిల్స్ విభాగంలో భారత్ కు స్వర్ణ పతకాన్ని అందించాడు. ఫైనల్లో కశ్యప్ 21-14, 11-21, 21-19తో డెరెక్ వోంగ్ (సింగపూర్) పై గెలిచాడు. 1982లో సయ్యద్ మోడీ తరువాత కామన్వెల్త్ క్రీడల్లో స్వర్ణ పతకాన్ని గెలుచుకున్న భారత క్రీడాకారుడిగా కశ్యప్ ఘనత సాధించాడు. ఈ సందర్భంగా భారత బ్యాడ్మింటన్ సంఘం (బాయ్) అధ్యక్షుడు అఖిలేష్ దాస్ గుప్తా కశ్యప్ కు 25 లక్షల రూపాయల నగదును నజరానా గా ప్రకటించాడు. అలాగే హైదరాబాద్ జిల్లా బ్యాడ్మింటన్ సంఘం (హెచ్‌డీబీఏ) తరపున కశ్యప్ కు లగ్జరీ కారును బహుమతిగా అందించనున్నట్లు హెచ్‌డీబీఏ అధ్యక్షుడు వి.చాముండేశ్వరీనాథ్ ప్రకటించాడు.
కశ్యప్ గురువు పుల్లెల గోపిచంద్, 1998 కౌలాలంపూర్ గేమ్స్ లో గోపిచంద్ కాంస్యం సాధించగా 2014 కామన్వెల్త్ గేమ్స్ లో పురుషుల సింగిల్స్ లో కనక పతకాన్ని నెగ్గి తన కోచ్ ఆశయాన్ని నిజం చేస్తూ పురుషుల సింగిల్స్ లో స్వర్ణ పతకాన్ని నెగ్గిన మూడో భారతీయ క్రీడాకారుడిగా గుర్తింపు పొందాడు.
వేల్పులవారిపల్లె
"వేల్పులవారిపల్లె" కడప జిల్లా, పుల్లంపేట మండలానికి చెందిన గ్రామం. 
ఈ గ్రామం కొత్తపేట గ్రామ పంచాయతీ పరిధిలోని గ్రామం.
వేల్పులవారి పల్లె గ్రామంలో, గ్రామస్తుల సౌకర్యంకోసం, డి.ఎఫ్.సి. నిధులతో, ఒక ఉపరితల నీటి ట్యాంకు నిర్మించుచున్నారు. [1]
[1] ఈనాడు కడప; 2014, ఆగస్టు-3; 4వ పేజీ.
అత్తిగారిపల్లె
"అత్తిగారిపల్లె" కడప జిల్లా, పెనగలూరు మండలానికి చెందిన గ్రామం.
ఈ గ్రామం ఓబిలి గ్రామ పంచాయతీ పరిధిలోని గ్రామం.
అత్తిగారిపల్లె గ్రామంలో నాలుగు సంవత్సరాల క్రితం, ఒక కోటి రూపాయల వ్యయంతో శ్రీ రామాలయాన్ని నిర్మించారు. ఇప్పుడు ఈ ఆలయం ప్రక్కనే ఒక చిన్న కొండపై 65 అడుగుల ఎత్తయిన, శ్రీ భక్తాంజనేయస్వామివారి పెద్ద విగ్రహాన్ని ఏర్పాటుచేసారు. నూతనంగా నిర్మించిన ఈ విగ్రహ ప్రతిష్ఠా మహోత్సవాలు, 2014, ఆగస్టు-3, ఆదివారం నుండి మూడురోజులపాటు వేదపండితుల ఆధ్వర్యంలో వైభవంగా నిర్వహించారు. మూడవ తేదీ ఆదివారం నాడు అంకురార్పణ, రక్షాబంధన, అగ్నిప్రతిష్ఠ నిర్వహించారు. నాల్గవ తేదీ సోమవారం నాడు లక్ష తమలపాకులతో ఆకుపూజ, విష్ణుసహస్రనామ పారాయణం నిర్వహించారు. 5వ తేదీ మంగళవారం నాడు, శ్రీ భక్తాంజనేయస్వామివారి విగ్రహ ప్రతిష్ఠ మహాపూర్ణాహుతి కార్యక్రమం నిర్వహించారు. ఈ కార్యక్రమాలకు భక్తులు అధిక సంఖ్యలో తరలివచ్చి పూజలు చేసారు. [1] & [2]
[1] ఈనాడు కడప; 2014, ఆగస్టు-3; 4వ పేజీ.
[2] ఈనాడు కడప; 2014, ఆగస్టు-6; 5వ పేజీ.
నర్రావారిపాలెం
నర్రావారిపాలెం ప్రకాశం జిల్లా అద్దంకి మండలానికి చెందినగ్రామం.
పోవై సరస్సు
పోవై సరస్సు (ఆంగ్లం: Powai Lake) ముంబై, నగరంలో పోవై లోయలోని ఒక కృత్రిమమైన సరస్సు. ఒకప్పుడు ఇక్కడ పోవై గ్రామం ఉండేదని భావిస్తారు. 
భారతదేశంలోని ఉన్నత విద్యాసంస్థ ఇండియన్ ఇన్‌స్టిట్యూట్ ఆఫ్ టెక్నాలజీ, బొంబాయి ఈ సరస్సుకు తూర్పుతీరంలోనున్నది. మరొక ప్రసిద్ధిచెందిన సంస్థ నేషనల్ ఇండస్ట్రియల్ ఇంజనీరింగ్ (NITIE) కూడా ఇక్కడికి సమీపంలోనే ఉన్నది. ఈ సరస్సు పరిసరప్రాంతాలలో చాలా నివాసప్రాంతాలు అభివృద్ధి చెంది గత కొద్దికాలంగా జనాభా పెరిగింది.
ఈ సరస్సు బ్రిటిష్ కాలంలో తవ్వించినప్పుడు సుమారు విస్తీర్ణం మరియు (చివరగా) నుండి (మధ్యలో) లోతు కలిగివుండేది.
ఒకప్పుడు బొంబాయి నగరానికి త్రాగునీటిని అందించే ఈ సరస్సు, క్రమేపీ కలుషితమై చివరికి ఒక పర్యాటక ప్రదేశంగా మిగిలింది.
ఎస్.గంగప్ప
సాహితీపరిశోధకుడు, బహుగ్రంథకర్త అయిన ఎస్.గంగప్ప అనంతపురం జిల్లాకు చెందినవాడు.
ఎస్.గంగప్ప 1936, నవంబర్ నెల 8వ తేదీన నల్లగొండ్రాయని పల్లి లో వెంకటప్ప, కృష్ణమ్మ దంపతులకు జన్మించాడు. ఇతడి ప్రాథమిక విద్య సోమందేపల్లిలోను, మాధ్యమిక విద్య పెనుకొండలోను జరిగింది. అనంతపురం ప్రభుత్వ ఆర్ట్స్ కళాశాలలో బి.ఏ. ఆనర్స్ చదివాడు. వాల్తేరు ఆంధ్ర విశ్వకళాపరిషత్తు నుండి 1960లో ఎం.ఏ. పూర్తిచేశాడు. కాలేజీ లెక్చరర్‌గా ఉద్యోగం చేస్తూ ప్రైవేటుగా "కోలాచలం శ్రీనివాసరావు - నాటక సాహిత్య సమాలోచనము" అనే అంశంపై పరిశోధన చేసి పి.హెచ్.డి. సాధించాడు. 1960లో అనంతపురం ఆర్ట్స్ కాలేజీలో ఆంధ్రోపన్యాసకుడిగా చేరి కాకినాడ, విశాఖపట్నం,హైదరాబాదు, కర్నూలు సిల్వర్ జూబ్లీ కళాశాల లలో ఆంధ్రోపన్యాసకునిగా, తెలుగు శాఖాధిపతిగా 1978 వరకు పనిచేశాడు. 1978నుండి నాగార్జునాయూనివర్శిటీ ఆంధ్రోపన్యాసకుడిగా, రీడర్‌గా, ప్రొఫెసర్‌గా పనిచేశాడు. 1989-91లో తెలుగు ప్రాచ్యభాషాసంఘం అధ్యక్షుడిగా, 1994-96లో ఎం.ఏ పాఠ్యనిర్ణాయక సంఘం అధ్యక్షుడిగా ఉండి 1996లో పదవీవిరమణ చేశాడు.
అనేక పత్రికలలో వివిధ సాహిత్యాంశాలపై వ్యాసాలను ప్రచురించాడు. అనేక సాహిత్య సదస్సులలో, గోష్టులలో పత్రాలు సమర్పించాడు. అనేక విశ్వవిద్యాలయాలలో ప్రసంగాలు చేశాడు. సుమారు 100కుపైగా గ్రంథాలను వ్రాసి ప్రచురించాడు. అనేక సాహిత్యాంశాలపై రేడియో ప్రసంగాలు చేశాడు. ఆయనను అనేక సంస్థలు సత్కరించాయి. అనేక పురస్కారాలను గెలుచుకున్నాడు. కేంద్రసాహిత్య అకాడెమీ సీనియర్ ఫెలోషిప్‌ను పొందాడు. పదసాహిత్యంపై పరిశోధన జరిపాడు.
జవహర్ లాల్ నెహ్రూ సాంకేతిక విశ్వవిద్యాలయం, కాకినాడ
ఆంధ్రప్రదేశ్ రాష్ట్ర తూర్పు గోదావరి జిల్లాలోని కాకినాడలో ఉన్న ఒక రాష్ట్ర విశ్వవిద్యాలయం జవహర్ లాల్ నెహ్రూ సాంకేతిక విశ్వవిద్యాలయం, కాకినాడ.
ఇది అప్పటి ఉమ్మడి మద్రాసు రాష్ట్ర ప్రభుత్వంచే "కాలేజ్ ఆఫ్ ఇంజనీరింగ్, వైజాగపట్నం" గా కాకినాడలో జూలై 16, 1946 న స్థాపించబడింది. దీనికి తరువాత "గవర్నమెంట్ కాలేజీ ఆఫ్ ఇంజనీరింగ్, కాకినాడ" అనే పేరు పెట్టారు. ప్రారంభంలో మద్రాసు విశ్వవిద్యాలయానికి మరియు తరువాత ఆంధ్ర విశ్వవిద్యాలయానికి అనుబంధంగా ఉన్న ఇది తరువాత 1972లో జవహర్ లాల్ నెహ్రూ టెక్నలాజికల్ యూనివర్సిటీ చట్టం, 1972 ద్వారా జవహర్ లాల్ నెహ్రూ టెక్నలాజికల్ విశ్వవిద్యాలయం యొక్క ఒక విభాగ కళాశాల అయింది, మరియు జెఎన్‌టియు కాలేజ్ ఆఫ్ ఇంజనీరింగ్, కాకినాడ గా పేరు మార్చబడింది. 2008లో ఇది జవహర్ లాల్ నెహ్రూ సాంకేతిక విశ్వవిద్యాలయాల చట్టం, 2008 ద్వారా స్వయంప్రతిపత్తి హోదాను పొందింది. జవహర్ లాల్ నెహ్రూ టెక్నలాజికల్ యూనివర్సిటీ కాలేజ్ ఆఫ్ ఇంజనీరింగ్ విజయనగరం, ఈ విశ్వవిద్యాలయం యొక్క విభాగ కళాశాల. ఇది విజయనగరం-గజపతినగరం రోడు వెంబడి విజయనగరం నుండి సుమారు 6 కిలోమీటర్ల దూరంలో ఒక మిట్టపై విశాలంగా 90 ఎకరాల విస్తీర్ణంలో (36 హెక్టార్లు) 2007లో స్థాపించబడింది.
ఏనాటికీ రాడు
ఈ పాటని దేవులపల్లి కృష్ణశాస్త్రి గారు రచించారు. రమేష్ నాయుడు గారు సంగీతం అందించారు. 1977లో రావు బాలసరస్వతీ దేవి గానం చేయగా ఆకాశవాణిలో ప్రసారమయింది
రాగం: కాపి, పీలు
తాళం: ఖండచాపుఏనాటికీ రాడు ఏలాటి ప్రియుడే 
ఈ లాగు వేచి నేనెన్నాళ్ళు సైచేనే ॥
తానే కదా వలపు లోన రేపేనే 
ఉండుండి నా మనసు ఊయలూపేనే 
సారెసారెకులోన సందేహాలాయె 
ఊరకే ఏవేవో ఊహలోచ్చాయే ॥
తానూ వచ్చే దారి నా ప్రేమ చల్లి 
ద్వారాన చూపుల తోరణాలల్లి 
ఎన్నాళ్ళు నా కళ్ళూ ఎదురు చూసేనే 
ఏలాగులూ విరహ బాధ మోసేనే ॥
కైలాసవాస శివశంభో
ఈ పాటని మహాభాష్యం చిత్తరంజన్ గారు రచించి, స్వరపరిచారు.
రాగం: శివరంజని
తాళం: ఖండచాపు (ఝప్ తాళ్)
కైలాసవాస శివ శంభో కైవల్యదాత భవ శంభో 
గౌరీవరా గంగాధరా కరుణాకరా హర శంభో ॥ 
ఫాలనేత్రా మమ్ము పాలింపవా - శూలహస్తా మా మొరాలింపవా 
సకల భువనావనా పతితజనపావనా - సురమౌని హృత్సదన బుధజీవనా 
శ్రీ చంద్రశేఖరా శివశంకరా అర్ధనారీశ్వరా అభయంకరా ॥
దివ్యద్వాదశ లింగరూపా భవ్యమానవకోటి హృదయ మణిదీపా 
సోమేశ మల్లేశ కాళేశ త్రిపురేశ - శ్రీ వైద్యనాథేశ నాగనాథేశా 
శ్రీ కేదారేశ త్ర్యంబకేశా - రామేశ భీమేశ విశ్వేశ్వర ఘృశ్ణేశా 
తరియింపజేయగా తరలిరావా - తల్లి పార్వతి కూడి కానరావా 
పాహిమాం పాహి హే పరమేశ్వరా - త్రాహిమాం త్రాహి హే జగదీశ్వరా ॥
చిత్తరంజన గానలోలా - చిరయశము నొసగుమా శ్రితపాలా 
సుగుణాలవాలా జాలమిక ఏలా - దీనార్త జనుల మము కృపనేల 
పాహిమాం పాహి హే పరమేశ్వరా - త్రాహిమాం త్రాహి హే జగదీశ్వరా ॥
కడలిగ పొంగిన మనసున అలలు
ఈ పాటని డా.ఎమ్. పద్మినీ దేవి గారు రచించారు. పి.వి.సాయిబాబా గారు స్వరపరచగా ఆకాశవాణిలో బృందగానంగా ప్రసారమయింది
రాగం: రాగమాలిక (ఆభోగి, హిందోళ, హంసానంది)
తాళం: చతురశ్ర ఏక
ఆభోగి:
కడలిగ పొంగిన మనసున అలలు 
కమ్మని తావుల నీనే కళలు 
మానవతాలత విచ్చిన విరులు 
మధుర పరిమళ భావలహరులు ॥
హిందోళ:
హరిపదమును విడి హిమనగమడుగిడి 
సురఝరి కరుణను ధరణిని వడివడి 
చిరుమొలకల విరితావుల నించిన 
హరిత దిగంబర సీమల గాంచిన ॥
హంసానంది:
వేదననైనా వెలువడు రాగము 
బాధలనైనా పలుకును కావ్యము 
భావము భాషల వేర్వేరైనా 
పరవశమున మది నాట్యము చేయును ॥
ఆభోగి:
భేదభావాముల తొలగ చేయగా 
ప్రేమతత్వమును ప్రోగుచేయగా 
ఆనందమునకు అమృతత్వమునకు 
ఆధారము కల విశ్వజనీనము ॥
హృదయాల తోటలు పూయగా
ఈ పాటని డా.దాశరథి రంగాచార్య రచించారు. మహాభాష్యం చిత్తరంజన్ గారు సంగీతం సమకూర్చారు. ఈ పాటని చిత్తరంజన్, శాంతా చారి, ఎ.వి.సావిత్రి గానం చేయగా ఆకాశవాణిలో ఉగాది గీతంగా ప్రసారామయింది.
1977లో రవీంద్రభారతిలో అక్కినేని నాగేశ్వరరావుగారికి జరిగిన సన్మానం కోసం బాపు,రమణల కోరికపై దాశరథి రచించిన గీతమిది. ముళ్ళపూడి రమణ రచించిన కథానాయకుడి కథ అనే గ్రంథం ఆ సభలో ఆవిష్కరించారు. ఈ విషయాన్ని ఈ గీతంలో "కథానాయకుడవై నీవు కదలి రావోయీ" అంటూ దాశరథి స్ఫురింపజేసారు.
రాగం: బిలహరి
తాళం: మిశ్రచాపు (రూపక్ తాళ్)
హృదయాల తోటలు పూయగా వచ్చింది వాసంతం వాసంతం 
మన భాగ్యనగరం అంతటా విరిసింది ఆనందం ఆనందం ॥
రాళ్ళ గుండెలలలో మల్లియలే తెల్లని నవ్వులోలికే 
ముళ్ళ మనసులలలో గులాబీలే తీయని తావి చిలికే 
ఓ ఉగాదీ స్వాగతం సుస్వాగతం 
ఓయీ నేస్తం స్వాగతం సుస్వాగతం ॥
కథానాయకుడవై నీవు కదలి రావోయీ 
ఎల్లజనులు మెచ్చుకొనగ మల్లెపూలు విచ్చుకొనగ 
సుధామయ జీవివి నీవు సోంపులిడవోయీ 
ఎల్లజనులు మెచ్చుకొనగ మల్లెపూలు విచ్చుకొనగ 
ఓ ఉగాదీ స్వాగతం సుస్వాగతం 
ఓయీ నేస్తం స్వాగతం సుస్వాగతం ॥
పూవులే పిలిచే వేళ
ఈ పాటని డా.ఆచార్య తిరుమల రచించారు. మహాభాష్యం చిత్తరంజన్ గారు సంగీతం సమకూర్చారు. ఈ పాటని పాడినది శ్రీమతి విజయలక్ష్మీ శర్మ.
రాగం: దర్బారీ కానడ
తాళం: ఆది (కహరువా)పూవులే పిలిచే వేళ పులకింతలే కాదా 
వినిపించె మురళీగానం వేగ రావేలనోయీ ॥
కలలే కథలై కమ్మని సుధలై 
కదలసాగే మదిలోన 
ఏ ఏ తారలు నిలువరించెనో 
నిను వరించి నెరజాణ॥
అందమైన బృందావనిలో 
అందుకొంటి నీ సొగసు 
దాచుకొందునని దోచుకొంటివి 
దారి కాచి నా మనసు॥
వని వికసించెవిరి
ఈ గీతాన్ని బెంగాలీలో విశ్వకవి రవీంద్రనాథ టాగూరు రచించి సంగీతం కూర్చగా మల్లవరపు విశ్వేశ్వరరావుగారు తెలుగులోకి అనువదించారు. దీన్ని బెంగాలీ మూలంలో గీతం యొక్క బాణీలోనే శ్రీమతి వక్కలంక సరళ పాడారు.
రాగం: మిశ్ర శంకరాభరణం (మిశ్ర బిలావల్)
తాళం: చతురశ్ర ఏక (కహరువా)
వని వికసించెవిరి - పక్షి ఏల రాదోయ్ 
ఏల రాదోయ్ పక్షి - ఏ దూరాకాశము నుండి పిలుతు 
పిలుతునిటకు పక్షి - పక్షి ఏల రాదోయ్ ఏల రాదోయ్ పక్షి ॥
వాయువీచికలు మత్తిలి రేగే 
లేచివుళ్ళ నృత్యములు సాగెనోయ్ 
ఈ మధు గానాలాపన వేళా 
ఆ మాధుర్యమదేదోయ్ - పక్షి ఏల రాదోయ్ ఏల రాదోయ్ పక్షి ॥
విహ్వలమై హృదయహరమై పిల్చునదేమి స్వరమో 
సాగారపార వనతీరాన విడిచిరెవ్వరోదాని 
వృథాయెనా మధుమాసమిదే మరి మరి నాకై పిల్చునదేనోయ్ 
వ్యథావిలమ్మీ రేయిని పక్షి ఎలా మోసము చేసే 
పక్షి ఏల రాదోయ్ ఏల రాదోయ్ పక్షి ॥
నేల నవ్వుతోందా
ఈ గీతాన్ని ఓలేటి శశాంక రచించారు. పాలగుమ్మి విశ్వనాథం సంగీతం కూర్చగా కె.బి.కె.మోహన్ రాజుగారు గానం చేశారు. ఇది ఆకాశవాణిలో ఈ మాసపు పాటగా ప్రసారమయింది.
రాగం: మిశ్ర నఠభైరవి (హిందుస్తానీ అసావరి థాట్)
తాళం: త్రిశ్ర గతి (దాద్రా)నేల నవ్వుతోందా రాగాలు రువ్వుతోందా 
పూలకారు పుడమిపైన యాత్ర సాగుతోందా ॥
గున్నమావి కొమ్మలపై సన్నాయిలు మ్రోగు 
చిగురాకుల పల్లకిపై చిలుక కలికి సాగు ॥
గుండెలోని పన్నీటిని గోరువంక చిమ్మ 
ఒడలంతా పులకింతై ఒదుగును చిలకమ్మ ॥
ఎలామావుల పువు గుత్తులు తలబ్రాలై కురియ 
జగమంతా వసంతమై సంతోషం విరియ ॥
ఒక మది మహతీ నాదసుధ
ఈ గీతాన్ని ఉషాకాంత్ రచించి స్వరపరిచారు. గానం: ఉషాకాంత్, వేదవతీ ప్రభాకర్
రాగం: సింధుభైరవి (హిందుస్తానీ భైరవి)
తాళం: ఆది (కహరువా)ఒక మది మహతీ నాదసుధ 
చిలికినదట ఇలా రామకథ 
రామకథ శ్రీరామకథ ॥
ఉడుత మనసున్న స్వామీ కరుణించు 
కలత పడనీక కడలి దాటించు 
మంగళకరమట ఆ పాదుకలు 
తలనిడుకొనునట ఏడేడు లోకాలు ॥
గౌతమి గంగ పంచవటీ సీమ 
నీపద ధూళిలో పులకించంగా 
అడవి అయోధ్యగ విరబూచేనంట 
అతడున్న చోటంత ఆనందమేనంట ॥
మానవత్వమే రామతత్వమట 
మనిషి మనీషిగ మనలో తానట 
మహనీయులకు మాననీయుడట 
మహిలో మనకే దేవదేవుడట ॥
సాగర రాజా మెల్లగ పోవా
ఈ గీతాన్ని డా. బాలాంత్రపు రజనీకాంతరావుగారు రచించారు. చిత్తరంజన్ స్వరపరిచారు. గానం: శ్రీమతి శాంతా చారి. తెలుగు విశ్వవిద్యాలయం లలిత సంగీతం డిప్లొమా కోర్సులో పాశ్చాత్య సంగీత అధ్యయనానికి ఈ పాట ఉపయోగిస్తున్నారు.
రాగం: శంకరాభరణం(హిందుస్తానీ బిలావల్)
తాళం: చతురశ్ర ఏక (కహరువా)సాగర రాజా మెల్లగా పోవా 
చిన్నదోయీ నా హృదయ నావ ॥
చూడవోయీ నావలోకి 
నీరు పోరాదోయీ 
సాగర రాజా మెల్లగా పోవా 
చిన్నదోయీ నా హృదయ నావ ॥
గాలి రేగి వీచెను నాల్గువైపుల అంధకారమాయెనే 
దారితోచదే ధృవతార వెలుగులోన 
నావ నడుపుము నీ లోన 
సాగర రాజా మెల్లగా పోవా 
చిన్నదోయీ నా హృదయ నావ ॥
నటనమాడవే మయూరి
ఈ గీతాన్ని డా. బాలాంత్రపు రజనీకాంతరావుగారు రచించారు. ఆకాశవాణిలో మహాభాష్యం పేరిందేవి గారు స్వరపరిచి గానం చేశారు.
రాగం: కాపి, మోహన (హిందుస్తానీ పీలు)
తాళం: త్రిశ్రగతి (దాద్రా)నటన మాడవే మయూరి 
నటన మాడవే ॥
కటియిటునటు కదలియాడ 
చిరుపదాలు చిందులాడ 
వంపులమెడ సొంపులొలుక 
ఇంపుగ గళమెత్తి పాడి ॥
ఆకసంపు టంచుదాటి 
పైకి పైకి ప్రాకి వచ్చు 
నీలి మబ్బు దుప్పటాన 
తేలియాడు కలలలోన ॥
ఉరుముల సడి మెరుపుల వడి 
చినుకుల జడి తాళముగా 
సరస నీ సఖుడు పురివిడి 
వన్నెల కన్నుల చూడగ ॥
జగతి రథం జైకొడుతూ
ఈ గీతాన్ని డా. వడ్డేపల్లి కృష్ణగారు రచించారు. 1972లో ఆకాశవాణి హైదరాబాద్లో ఈ మాసపు పాటగా ప్రసారమయింది. మహాభాష్యం చిత్తరంజన్ గారు స్వరపరిచి గానం చేశారు.
రాగం: నఠభైరవి (హిందుస్తానీ అసావరీ థాట్)
తాళం: త్రిశ్రగతి (దాద్రా)జగతిరథం జైకొడుతూ 
ప్రగతి పథంపై పోనీ 
ప్రగతి పథం పైన జగతి 
పండు వెన్నెలై రానీ ॥
స్వార్థానికి కట్టనిమ్ము 
శాశ్వతముగ సమాధి 
అదియే దేశాభ్యుదయపు 
అందమైన పునాది ॥
హద్దులేక వ్యాపించే 
అవినీతిని అణచనీ 
మంచిదారిలోకి తిరిగి 
మనజాతిని మలచనీ ॥
మనిషి మనిషి కల్లనీ 
మమతయనే అనుబంధం 
అన్ని దిశల చల్లనీ 
అనురాగపు సుమగంధం ॥
ఎంత అందమైనవమ్మ
ఈ గీతాన్ని డా. ఆచార్య తిరుమలగారు రచించారు. శ్రీమతి సి.ఇందిరామణి గారు స్వరపరిచి బృందగానంగా పాడించారు.
రాగం: రేవతి (హిందుస్తానీ బైరాగి భైరవ్)
తాళం: త్రిశ్రగతి (దాద్రా)ఎంత అందమైనవమ్మ ఈ జీవిత దీపాలు 
పెనుచీకటి ఎదవీణలు పలికించే రాగాలు ॥
ప్రతి భావం ఒక దీపం ప్రతి రాగం ఒక దీపం 
పూలలో నవ్వులలో విరిసే అందమే ఒక దీపం ॥
నా కన్నుల నీ రూపం ఒక దీపం ఒక దీపం 
లేవెన్నెల గుసగుసలో ఒక దీపం ఒక దీపం 
కోరికలో తారకలో మెరిసే ఆనందమే ఒక దీపం ॥
సమజీవనమొక దీపం సహనశీలమొక దీపం 
ప్రగతి రీతొ ప్రకృతి రీతొ మురిసే ఆంతర్యమే ఒక దీపం ॥
దైవరూపులు జ్ఞానదాతలు
ఈ గీతాన్ని డా. ఎమ్.పద్మినీదేవిగారు రచించారు. మహాభాష్యం చిత్తరంజన్ గారు స్వరపరిచి బృందగానంగా పాడించారు.
రాగం: వాచస్పతి
తాళం: త్రిపుటదైవరూపులు జ్ఞానదాతలు
గురువులకు మా వందనం ॥
కటిక చీకటి విచ్చిపోగా 
కాంతిరేఖలు విరియగా 
అక్షయమ్మగు చదువు ధనముగ
అంది ఇచ్చిన పుణ్యమూర్తులు ॥
పాపమేదో పుణ్యమేదో 
నీతి ఏమో రీతి ఏమో 
ఎరుగ చెప్పి ఎరుక నిచ్చి 
ఎల్లవేళల మమ్ము కాచిన ॥
సర్వ జీవుల ఆత్మ జ్యోతిని 
చూడగల్గెడి చూపు నిచ్చి 
సర్వ సమతా భావనలతో 
ముందు కడుగిడ బాట చూపిన ॥
మనసాయెరా మాధవా
ఈ గీతాన్ని శ్రీమతి శారదా అశోకవర్ధన్ రచించారు. పాలగుమ్మి విశ్వనాథం గారు స్వరపరచగా శ్రీమతి విజయలక్ష్మీ శర్మ గానం చేశారు
రాగం: మోహన (హిందుస్తానీ భూప్)
తాళం: ఆది (కహరువా)మనసాయెరా మాధవా నిను చూడ 
మదిలోన దరిచేర ముదమార నినువేడ ॥
మల్లెలు మొల్లలు మాలతీ లతలు 
వేయి కనులతో వేచి యుండగా 
అల్లన మెల్లన పిల్లన గ్రోవితో 
అల్లరి చేయుచు ఆడేటి వేళ ॥
నందనవనమున నడిరేయి జామున 
కల్లలెరుగని గొల్లభామలే 
మోహిని యమునా మోహన మురళీ 
మురిసి మురిసి నిను వెదకిన వేళ ॥
మధువును మించిన తీయని మమతను
చెదరిన మనసుతో కొసరిన రాధ 
ఎటుల దాటుదువొ ఆనతి నీవని 
బిగువు బింకమున పలికిన సత్య 
స్వామి సేవకై సాధ్వి రుక్మిణి 
నోములు నోచిన పండుగ వేళ ॥
తిమిరాలను ఛేదించే సమరాలే దీపాలు
ఈ గీతాన్ని సుధామ రచించారు. మహాభాష్యం చిత్తరంజన్ గారు స్వరపరచగా ఆకాశవాణిలో ఈ పాట నేర్చుకుందాం కార్యక్రమంలో ప్రసారమయింది.
రాగం: భాగేశ్వరి (హిందుస్తానీ బాగేశ్రీ)
తాళం: త్రిశ్రగతి (దాద్రా)
తిమిరాలను ఛేదించే సమరాలే దీపాలు 
అజ్ఞానం అనైక్యతే చీకటింటి శాపాలు 
చుట్టూరా చీకటులను తిట్టుకుంటు కూర్చోకు 
ప్రయత్నించి ప్రతిహృదిలో చిరుదివ్వెను వెలిగించు ॥
ప్రతినారీ రూపెత్తిన సత్యభామ ఆకారం 
నరకాసుర సంహారం దైనందిన వ్యవహారం 
సాహసమే శోకాలను తెగటార్చే ఆధారం 
దీపావళి జరిగినపుడె అంతరించు భూభారం ॥
భిన్నత్వపు తిమిరాల్లో ఏకత్వం ఒక దీపం 
నీరవ నిశ్శబ్దంలో సత్యవాక్కు ఒక దీపం 
ఎదలోపల ఎడారిలో కరుణ బిందువొక దీపం 
మనుగడలో మానవతే మహిని వెలుగు ఘన దీపం ॥
కోపాలను తాపాలను హరియించే సమభావం 
గుండె గుండె వెలిగించే స్నేహ భావనా దీపం 
కాంతి శాంతి కలబోసిన క్రాంతి హేల చిద్రూపం 
ఉజ్జ్వల చైతన్యమూర్తి ప్రతిమనిషీ ఒక దీపం ॥
అంతా ఒక్కటే మనమంతా ఒక్కటే
ఈ గీతాన్ని రేడియో అన్నయ్యగా ప్రసిద్ధి పొందిన న్యాయపతి రాఘవరావుగారు రచించి బాణీ కట్టారు. బాలానందం బాలలు పాడగా దూరదర్శన్లో ప్రసారమయింది.
రాగం: యమన్
తాళం: చతురశ్రగతి (కహరువా)అంతా ఒక్కటే మనమంతా ఒక్కటే 
తెలంగాణము రాయలసీమయు 
కోస్తాప్రాంతపు తెలుగు దేశము ॥
ఆంధ్రులమైనా తమిళులమైనా 
ఉత్కళులైనా కన్నడులైనా 
మరాఠి యైన గుజరాతైనా 
పంజాబైనా బాంగ్లా యైనా ॥
వచనం: 
వందనమమ్మా వందనము 
వణక్కమమ్మా వణక్కం 
నమస్కార్ నమస్కార్ 
అస్సలాం అస్సలాం ॥
భాషలు వేర్వేరైనాగాని 
భావాలన్నీ ఒకటేనోయ్ 
జాతులు మతములు వేర్వేరైనా 
నీతులు అన్నీ ఒకటేనోయ్ ॥
దేశాలన్నీ ఒకటే ఐతే 
ద్వేషాలేవీ ఉండవుగా 
బాలప్రపంచం భావి ప్రపంచం 
భావి భారత వారసులం ॥
నవ్వకే నెలవంక నవ్వకే
జొఈ గీతాన్ని జొన్నవాడ రాఘవమ్మగారు రచించారు. మహాభాష్యం చిత్తరంజన్ సంగీతం అందించారు. గానం: విజయలక్ష్మీ శర్మ
రాగం: వకుళాభరణం (హిందుస్తానీ బసంత్ ముఖారి)
తాళం: చతురశ్రగతి (కహరువా)నవ్వకే నెలవంక నవ్వకే 
చల్లనీ నీ కాంతి జగతిపై ప్రసరింప ॥
చక్రవాకపు జంట చెలరేగినది మింట 
మిసిమి వెన్నెల సోన వసుధపై కురిపింప ॥
కలువ మొగ్గల సిగ్గు తెరల తొలగింపకే 
కన్నెమనసుల వలపు తలపులను రేపకే ॥
తెలిమబ్బులను దాటి కళల సొగసును పెంచి 
నిండు పున్నమి వేల నిలువకే నా ముందు ॥
ఏడుకొండల సామీ ఎక్కడున్నావయ్యా
ఈ గీతాన్ని రావులపర్తి భద్రిరాజుగారు రచించారు. ఘంటసాల సంగీతం కూర్చి గానం చేయగా ఎంతో ప్రాచుర్యం పొందింది.
రాగం: శుద్ధధన్యాసి 
తాళం: మిశ్ర చాపు (హిందుస్తానీ రూపక్ తాళ్)ఏడుకొండల సామీ ఎక్కడున్నావయ్యా
ఎన్ని మెట్లెక్కినా కానరావేమయ్యా ॥
ఆకాశమంటూ ఈ కొండా శిఖరమ్ముపై 
మనుజులకు దూరంగా మసలుతున్నావా ॥
ఏ చోట గాంచినా నీవుందువందురే 
ఏమిటో నీ మాయ తెలియకున్నామయ్యా 
ఈ అడవి దారిలో చేయూత నియ్యవా 
నీ పాద సన్నిధికి మము చేర నియ్యవా ॥
ఆకాశవీణపై ఉదయరాగం
ఈ గీతాన్ని ఇంద్రగంటి శ్రీకాంత శర్మగారు రచించారు. సంగీతం: మహాభాష్యం చిత్తరంజన్
పాడినది శ్రీమతి విజయలక్ష్మీ దేశికన్.
రాగం: సరసాంగి (హిందుస్తానీ నట్ భైరవ్)
తాళం: త్రిశ్రగతి (హిందుస్తానీ దాద్రా)ఆకాశవీణపై ఉదయరాగం
హృదయాకాశ వీణపై ప్రణయ రాగం 
కనగలిగే కనులుంటే 
వినగలిగే మనసుంటే ॥
ఉదయానికి హృదయానికి రాగం ప్రాణం 
అది లేకుంటే జగతికేది జీవాధారం ॥
తరులు గిరులు ఝరులు 
కసుమ వల్లరులు ఏవీ 
కలల వెన్నెలలు మన 
వలపుల వాకిళ్ళు ఏవీ ॥
ప్రకృతి పురుషులోకటైతే 
రాగం భావం 
రాగానికి భావానికి 
రంగభూమి మధుమాసం ॥
తిరునాళ్ళకు తరలొచ్చే కన్నెపిల్లలా
ఈ గీతాన్ని ఇంద్రగంటి శ్రీకాంత శర్మగారు రచించారు. సంగీతం అందించింది ప్రముఖ హిందూస్తానీ సితార్ కళాకారులు ఏల్చూరి విజయరాఘవ రావు ఈ పాటను శ్రీరంగం గోపాలరత్నం అద్భుతంగా గానం చేశారు. ఈ పాట పుట్టుక మీద ఎస్.బి. శ్రీరామమూర్తి గారు "ఒక పాట పుట్టింది" పేరుతో ఒక డాక్యుమెంటరి తీసారు. 
తిరునాళ్ళకు తరలొచ్చే కన్నెపిల్లలా
మెరుపులతో మెరిసింది వానకారు ॥
నీలిమొయిలు వాలుజడకు చినుకే చేమంతి 
కట్టుకున్న పచ్చదనం పట్టు పరికిణీ ॥
తెలివెన్నెల వేకువలో తానమాడి 
అడవిదారి మలుపుల్లో అదిరి చూసి 
కొండ తిరిగి కోన తిరిగి గుసగుసలాడి 
తరగల మువ్వల గలగల నాట్యమాడి ॥
చిగురేసిన చిరుకొమ్మలు ఊగిఊగి పోతే 
చిలిపిగ జడివాన వేళ చక్కిలిగిలి పెడితే 
పకపక పువ్వుల నవ్వులు నవ్విస్తూ వస్తూ 
బాట వెంట సంబరాలు పంచి పంచి పెడుతూ ॥
కొంటె కుర్రకారు వెనక జంట నడక నడచి 
విరహంతో వేదనతో వారి మనసు కలచి 
అంతలోన మంచి కలలు కనుల చిలకరించి 
జరిగి జరిగి దౌదౌవ్వుల పిలిచి పిలిచి నిలిచి ॥
ఈ పాటను వినవచ్చు.
ఉపన్యాసపయోనిధి
ఉపన్యాస పయోనిధి ప్రముఖ తెలుగు రచయిత కాశీభట్ట బ్రహ్మయ్యశాస్త్రి (1863 - 1940) రచించిన ఉపన్యాసాల సంకలనం. దీనిని 1911 సంవత్సరంలో కాకినాడలో ముద్రించారు.
అంబ (నాటకం)
అంబ అనే పౌరాణిక నాటకాన్ని చిలుకూరి నారాయణరావు (1889 - 1951) వాడుక భాష ప్రాచుర్యం కోసం 1933 ప్రచురించారు.
తెలుగు సాహిత్య భాషను కొత్త పుంతలు తొక్కించేందుకు ప్రారంభమైన వ్యవహారిక భాషోద్యమానికి ఈ గ్రంథానికి సంబంధం ఉంది. భాషావేత్త, మహా పండితుడు గిడుగు రామమూర్తి వ్యవహారిక భాషోద్యమానికి లక్షణకర్తగా సిద్ధాంత పరమైన పోరాటం చేస్తూండగా, శ్రీపాద, చిలుకూరి వంటి వారు తమ రచనలు వాడుక భాషలో రచించి బలోపేతం చేశారు. అదే క్రమంలో ఈ నాటకాన్ని వాడుక భాషలో భీష్మ-శిఖండి చరిత్రముగా రచించారు. రచయిత చిలుకూరి నారాయణరావు సంగీతం, పద్యాలు, ఔచిత్యానికి సంబంధం లేని గ్రాంథికాల నుంచి నాటకాలను బయటపడేసి వాడుక భాషలో ఒరవడి పెట్టేందుకు రాశారు. ముందుమాటలో దీన్ని గ్రాంథికంలోకి మార్చి ప్రదర్శించవద్దని నటులు, దర్శకులను విజ్ఞప్తి చేశారాయన.
దిండి(నాగాయలంక)
"దిండి(నాగాయలంక)" కృష్ణా జిల్లా నాగాయలంక మండలానికి చెందిన గ్రామం. పిన్ కోడ్ నం. 521 120., ఎస్.టి.డి. కోడ్ = 08671.
సముద్ర మట్టానికి 6 మీ.ఎత్తు
రేపల్లె, మచిలీపట్నం, పొన్నూరు, పెడన
అవనిగడ్డ, మోపిదేవి, రేపల్లె, కోడూరు
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 71 కి.మీ
జిల్లాపరిషత్ ప్రాథమికోన్నత పాఠశాల, నాగాయలంక
గణపేశ్వరం పంచాయతీ పరిధిలోని గణపేశ్వరం, దిండి గ్రామాలలో రు. 50 లక్షల ఖర్చుతో, ప్రభుత్వం రెండు రక్షిత మంచినీటి పథకాలు ఏర్పాటుచేసింది. దిండి గ్రామాంలో, 2009 లో, 40,000 లీటర్ల సామర్ధ్యంగల ఒక ఒవర్ హెడ్ నీటి ట్యాంకును ఏర్పాటుచేసారు. ఇక్కడ మంచినీటి చెరువుద్వారా ఈ పథకం నిర్వహించవలనని ప్రభుత్వం నిర్ణయించింది. ఈ గ్రామంలో ఈ పథకం, పట్టుమని పది రోజులైనా పనిచేయలేదు. అప్పటినుండి ఈ పథకం మూలన పడినది. ఇప్పటివరకు గ్రామానికి మంచినీటి సౌకర్యం లేకుండా పోయింది.
ఈ గ్రామం గణపేశ్వరం గ్రామ పంచాయతీ పరిధిలోని గ్రామం.
గ్రామములోని ఈ ఆలయ నిర్మాణానికి, 2017,జూన్-9వతేదీ శుక్రవారంనాడు, పెదకళ్ళేపల్లి ఓంకార పీఠాధిపతి శ్రీ విశ్వానందస్వామి శంకుస్థాపన నిర్వహించారు. [2]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
ఇదే పేరుగల గ్రామం, దిండి గుంటూరు జిల్లా నిజాంపట్నం మండలంలో ఉంది.
[1] ఈనాడు కృష్ణా/అవనిగడ్డ; 2014,ఆగస్టు-4; 1వపేజీ.
[2] ఈనాడు అమరావతి/అవనిగడ్డ; 2017,జూన్-10; 1వపేజీ.
కాశీమజిలీ కథలు
కాశీ మజిలీ కథలు మధిర సుబ్బన్న దీక్షితకవి రచించిన కథల సంకలనం. దీనిని దీక్షితకవి 12 భాగములుగా వచనమున రచించెను.
దీని రెండవకూర్పు కవిగారి పుత్రుడు కొండయ్యశాస్త్రిచే 1250లో ప్రచురించబడినది. దీనిని 1934లో కందుల సూర్యారావు, రాజమండ్రి వారు రామమోహన ముద్రాక్షరశాల యందు ముద్రించారు.
మణిసిద్ధుడనే యతి, గోపకుమారునితో దక్షిణాత్య ప్రాంతం నుంచి హిందువులకు పరమ పవిత్ర స్థలమైన కాశీ చేరుకునేందుకు కాలినడకన ప్రయాణమవుతారు. ఆ దారిలో జరిగే కథతో పాటు కాశీయాత్రలో వేసుకునే ప్రతి మజిలీలోనూ కథలు చెప్పుకుంటూంటారు. ఆ గొలుసుకట్టు కథలన్నింటికీ సంకలనం కాశీమజిలీ కథలు. ఈ గ్రంథం తెలుగు వారిలో మంచి పేరొందింది.
అవిభక్త ఘట్టభూమిగా, మోక్షభూమిగా పేరుపొందిన కాశీ పట్టణం వెళ్ళేందుకు మణిసిద్ధుడు అనే విద్యావంతుడైన బ్రాహ్మణ బ్రహ్మచారి సంకల్పించుకుంటాడు. వాహన సదుపాయాలు లేకపోవడం, నదులు, కొండల వల్ల మార్గం దుర్గమంగా ఉండడంతో ఎవరైనా తోడు వస్తే బాగుంటుందని భావిస్తాడు. ఎందరినో అడిగినా వారు భయపడి రాలేదు. తుదకు శ్రీరంగపురం ఊరి శివార్లలో జీవించే పశువుల కాపరి, అనాథయైన కోటప్ప మాత్రం బయలుదేరాడు. ఆ గోపాలకుడు, మణిసిద్ధుడు కాశీకి మజిలీలు చేసుకుంటూ బయలుదేరడం ప్రధాన కథ కాగా ఆపైన ఎన్నెన్నో ఉపకథలు, గొలుసుకట్టు కథలు ఉంటాయి. మార్గమధ్యంలో తనకు వింత వింత కథలు చెప్పి అలసట పోగొట్టి ఆహ్లాదం కలిగిస్తే వస్తానని గోపాలుడు పెట్టిన షరతుకు ఫలితమే ఆ కథలు. కథలలో పతివ్రతల ప్రభావము, దుష్టస్త్రీల కుచ్చితచేష్టలు, సత్పురుష సాంగత్యము వలన కలుగు లాభములు, దుష్టుల సహవాసము కలుగు నష్టములు, దేశాటనము పండితసంపర్కములవలన కలుగు జ్ఞానము, రాజనీతి, వ్యవహార వివేకము, వదాన్యలక్షణము, లోభిప్రవృత్తి మున్నగు అనేక విశేషములు వర్ణించబడినవి. ఇవికాక కృష్ణదేవరాయలు, భోజరాజు, శంకరాచార్యులు, విక్రమార్కుడు, నారదుడు, ప్రహ్లాదుడు మొదలైన మహాపురుషుల చరిత్రలను విచిత్రముగా వ్రాయబడ్డాయి.
కొన్ని మజిలీలలోని కథల పేర్లు ఇవి:
కాశీమజిలీ కథలు విస్తృతమైన ప్రజాదరణ, పాఠకాసక్తిని సాధించి తెలుగు సాహిత్యంలో చిరస్థాయిగా నిలిచిపోయాయి. ఈ కథలు పాఠకులను చదివింపజేయడమే కాక పలువురు గ్రంథకర్తలు స్పందించేలా చేశాయి.
రమ్మీ
అదే ర్యాంక్ లేదా క్రమం మరియు అదే జోడి యొక్క మ్యాచింగ్ కార్డుల ఆధారంగా ఆడే ఇటువంటి వాటిలో గుర్తింపు పొందిన మ్యాచింగ్ కార్డ్ గేమ్స్ యొక్క ఒక గ్రూప్ రమ్మీ.
భారతదేశంలో ఆడే ఒక కార్డు గేమ్ భారతీయ రమ్మీ. ఇది అసలు రమ్మీకి కొంత వ్యత్యాసంగా ఉంటుంది. ఇది "రమ్మీ 500" మరియు "జిన్ రమ్మీ" కి మధ్య ఒక క్రాస్ గా భావిస్తారు. ఇది 13 కార్డులతో ఆడతారు మరియు కనీసం రెండు డెక్స్ మరియు కొన్నిసార్లు జోకర్స్ (వైల్డ్ కార్డులు). భారతీయ రమ్మీ దక్షిణ ఆసియాలో ఆడే రమ్మీ యొక్క ఒక వెర్షన్ నుంచి ఉద్భవించి ఉండవచ్చు, అది "సెలెబెస్ రమ్మీ" గా కొనసాగుతుంది, అలాగే అది రుక్ అని కూడా పిలవబడుతుంది.
భారతీయ రమ్మీ
భారతదేశంలో ఆడే ఒక కార్డు గేమ్ భారతీయ రమ్మీ. ఇది అసలు రమ్మీకి కొంత వ్యత్యాసంగా ఉంటుంది. ఇది "రమ్మీ 500" మరియు "జిన్ రమ్మీ" కి మధ్య ఒక క్రాస్ గా భావిస్తారు. ఇది 13 కార్డులతో ఆడతారు మరియు కనీసం రెండు డెక్స్ మరియు కొన్నిసార్లు జోకర్స్ (వైల్డ్ కార్డులు). భారతీయ రమ్మీ దక్షిణ ఆసియాలో ఆడే రమ్మీ యొక్క ఒక వెర్షన్ నుంచి ఉద్భవించి ఉండవచ్చు, అది "సెలెబెస్ రమ్మీ" గా కొనసాగుతుంది, అలాగే అది రుక్ అని కూడా పిలవబడుతుంది.
సాధ్యమయ్యే సెట్ల యొక్క రెండు రకాలు: వరుసగా సరిపోయే కార్డుల యొక్క ఒక రన్ మరియు మూడు లేదా ఒక రకం యొక్క నాలుగు (నకిలీ జోడీలు లేకుండా). ఈ ఆటలో గెలిచేందుకు ప్రాథమికంగా అవసరమైనవి కనీసం రెండు వరుస క్రమాలు, వీటిలో ఒకటి "స్వచ్ఛం"గా ఉండాలి, అంటే ఇది ఎటువంటి జోకర్స్ లేకుండా ఉండాలి.
రమ్మీ నైపుణ్యానికి చెందిన ఆట అని చట్టానికి చెందిన న్యాయస్థానాలచే ప్రకటించబడింది. కొన్ని మినహా అన్ని రాష్ట్రాల్లో పందాలు మరియు జూదం (భారతదేశం యొక్క రాజ్యాంగం కింద పందెం మరియు జూదం రాష్ట్రానికి సంబంధించినవి) నిషేధించే చట్టాల యొక్క సంబంధము నుండి నైపుణ్యానికి చెందిన ఆటలు మినహాయించబడ్డాయి. అంతేకాక భారతదేశంలో అన్లైన్ లో ఆడే రమ్మీ చట్టపరమైనది కూడా.
డెక్ లోని ప్రామాణిక జోకర్స్ కు అదనంగా ఒక ఆటగాడు ప్యాక్ నుంచి ఒక కార్డును బయటికి తీసి ఎంపిక చేస్తాడు. ఈ కార్డు కింది పద్ధతిలో జోకర్స్ యొక్క అదనపు సెట్ నిర్ణయిస్తుంది:
ఒక చీట్ల ప్యాక్ లో 52 పేకలు ఉంటాయి. సాధారణంగా ఒక గేమ్ టేబుల్ కి ఇద్దరి నుంచి ఆరుగురు ఆటగాళ్లు ఉంటారు. సాధారణంగా లేదా మంది పెరిగినప్పుడు రెండు ప్యాక్ లను కలిపి పంచుతారు. 13 ముక్కల రమ్మీ ఆటలో ఒక్కొక్క ఆటగానికి ఒక్కొక్క ముక్కను క్లాక్‌వైజ్ పద్ధతిలో వేస్తూ ఒక్కొక్కరికి 13 కార్డులు వచ్చేలా పంచుతారు. పంచగా మిగిలిన ప్యాక్ లోనించి ఆటలోని ఒక ఆటగాడు ప్రామాణిక జోకర్స్ కు అదనంగా ఒక కార్డును బయటికి తీసి ఎంపిక చేస్తాడు. మిగిలిన ప్యాక్ లోని పై కార్డును తిరగేస్తాడు. ఆ కార్డ్ తీసుకొనే మొదటి అవకాశం ఆట ప్రారంభానికి ముందు పెద్ద కార్డ్ పొందిన ఆటగానికి వస్తుంది (ఎవరితో ఆట ప్రారంభించాలి అనేది నిర్ణయించేందుకు మొదట ఒక్కొక్కరికి ఒక్కొక్క కార్డును పంచుతారు, తరువాత ఈ కార్డులను ప్యాక్ లో కలిపేస్తారు). పెద్ద కార్డ్ పొందిన వ్యక్తి తిరగేసిన కార్డ్ లేదా కట్టలోని పై కార్డ్ తీసుకొని తన సెట్ కి సరిపడని కార్డ్ ఒకటి కింద వేస్తాడు( ఒకవేళ అప్పటికే తన సెట్ పూర్తయినట్లయితే ఆ కార్డును మూసేసి తన కార్డుల సెట్ ను చూపిస్తాడు). తదుపరి వ్యక్తికి కనపడేటట్లుగా కింద వేసిన కార్డ్ లేదా కట్టలోని పై కార్డ్ తీసుకొనే అవకాశం వస్తుంది, అతను వాటిలో ఒక కార్డును తీసుకొని సరిపోని కార్డును కింద వేస్తాడు, మళ్ళీ ఇదే విధంగా తదుపరి వ్యక్తులకు క్లాక్‌వైజ్ పద్ధతిలో అవకాశాలు వస్తుంటాయి, ఇలా ఎవరోఒకరు గెలుపొందేదాక ఇలానే ఆట కొనసాగుతుంది, చివరగా గెలుపొందిన వ్యక్తి సరిపడని కార్డును మూసేసి తన కార్డుల సెట్ ను చూపిస్తాడు. ఈ ఆటలో గెలుపొందడం ఎంత ముఖ్యమో స్కోరును తగ్గించుకోవడం కూడా దాదాపు అంతే ముఖ్యం. ఒక రౌండులో అత్యధిక స్కోరు "80", తక్కువ స్కోరు "0", అనగా సున్న స్కోరు వచ్చిన వ్యక్తి ఆ రౌండులో గెలుపొందినట్టు. గెలుపొందడానికి తక్కువ అవకాశాలు ఉన్నవని భావించినప్పుడు, దానితో పాటు స్కోరును భారీగా తగ్గించలేమనుకున్నప్పుడు మొదటిసారి కార్డు ఎత్తుకొనే అవకాశం వచ్చినప్పుడు డ్రాప్ పెట్టడం ద్వారా స్కోరు "20" కి తగ్గించుకోవచ్చు. కార్డు ఎత్తుకొని ఆట ఆడుతూ మధ్యలో కార్డు ఎత్తుకొనే అవకాశం వచ్చినప్పుడు డ్రాప్ పెట్టినట్లయితే స్కోరు "40" అవుతుంది.
దేశభక్త కొండ వేంకటప్పయ్య పంతులు స్వీయచరిత్ర
దేశభక్త కొండ వేంకటప్పయ్య పంతులు స్వీయచరిత్ర కొండా వెంకటప్పయ్య (1866 - 1949) ఆత్మకథ. దీనిని ఆంధ్ర రాష్ట్ర హిందీ ప్రచారసంఘము, విజయవాడ వారు 1952లో ప్రచురించారు.
కొండా వెంకటప్పయ్య ప్రత్యేక ఆంధ్ర రాష్ట్రోద్యమానికి ఆద్యుడు, ప్రముఖ స్వాతంత్ర్య సమరయోధుడు, దేశభక్త బిరుదాంకితుడు. ఆయన గాంధీజీ ఉపసేనానుల తొలి జట్టుకు చెందినవాడు. సహాయ నిరాకరణోద్యమం రోజులలో బీహార్‍కు డాక్టర్ రాజేంద్రప్రసాద్, తమిళనాడుకు రాజాజీ ఎలాంటివారో ఆంధ్రదేశానికి కొండా వెంకటప్పయ్య అలాంటివాడు. అటువంటి కొండా వెంకటప్పయ్య పంతులు రాసుకున్న స్వీయ చరిత్ర ఇది.
దస్త్ర పరిమాణం
కంప్యూటరు దస్త్రాన్ని దస్త్ర పరిమాణంతో కొలుస్తారు.
ఆధునిక రాజ్యాంగ సంస్థలు
ఆధునిక రాజ్యాంగ సంస్థలు కొండా వెంకటప్పయ్య (1866 - 1949) రచించిన పుస్తకం. దీనిని 1932 సంవత్సరంలో ముద్రించారు.
దోమా వేంకటస్వామిగుప్త
దోమా వేంకటస్వామిగుప్త దోమా కోటాంబ, దోమా గోవిందప్ప శ్రేష్ఠి దంపతులకు కర్నూలు పట్టణంలో జన్మించాడు. సంస్కృత ఆంధ్ర భాషలలో పట్టు సంపాదించాడు. స్కూలు ఫైనల్ ఇంగ్లీషు మీడియంలో చదివాడు. అష్టావధానాలు, శతావధానాలు చాలా చేశాడు. ఆశుకవిత్వం చెప్పాడు. అనేక చోట్ల ఇతడు సన్మానాలు పొందాడు. ఇతడు హరికథారచయిత, కవి, నాటక కర్త, విమర్శకుడు, శతకకర్త మరియు నవలారచయిత. చంద్రిక అనే పత్రికకు సంపాదకుడు.
పదకొండు సంవత్సరాల వయసులోనే కవితావ్యాసంగం ప్రారంభించాడు.
ఆంధ్ర విశ్వ విద్యాలయానికి అనకాపల్లి వాస్తవ్యులు రేపాక సత్యనారాయణ రచించిన గ్రంథం ఆధారంగా ఈయన “కన్యకాపురణ పరిశీలన” అనే సిద్ధాంత గ్రంథం రాసి “ఎం.ఫిల్” పట్టాని పొందాడు. ఇతని ఉద్యోగపర్వం 1916 వ సంవత్సరంలో ప్రారంభమైంది. కంచి పచ్చయప్ప ఉన్నత పాఠశాలలో, మద్రాసు క్రైస్తవ కళాశాలలో, పెరంబూరులోని కళాశాల, విజయవాడలో యస్.ఆర్.ఆర్ సి.వి.ఆర్ కళాశాల మొదలగు చోట్ల తెలుగు పండితుడిగా, ఆంధ్రోపన్యాసకునిగా పనిచేసాడు. 1933 లో విద్వాన్ పట్టాని పొందినాడు. గుప్త 2-2-1938లో మహాత్మా గాంధీని కలసి తెలుగు భాషకే ప్రత్యేకమైన అవధాన కళ గురించి వినిపించగా అది విన్న మహాత్ముడు, ఆశ్చర్యపడి అవధాన విద్యను అభ్యసించేందుకు శారదోపాసన అవసరమౌతుందని అభిప్రాయ పడ్డాడు. 
సాహితీ ప్రముఖులుగా ప్రశస్తిగన్న ఉన్నవ లక్ష్మీనారాయణ, చిలకమర్తి లక్ష్మీనరసింహం, చిలుకూరి నారాయణరావు, శ్రీపాద కృష్ణమూర్తి శాస్త్రి మొదలైనవారు ఇతని అవధానసభల్లో అగ్రాసనాధిపులు గానో పరీక్షకులు గానో ఉండి సభలను రంజిపజేసినారు.
తిరుపతి వేంకటకవులు గుప్త యొక్క విద్యగురువులు. గుప్త చేసే ప్రతి అవధానంలో ప్రారంభంలో ఈ కవుల గురించి ఏదో ఒక పద్యము చెప్పి గురుస్తుతి చేసేవాడు.
గుప్త తమ జీవిత కాలంలో దాదాపు 49,000 పద్యాలు వ్రాశాడంటే ఎంత ప్రతిభావంతుడో అర్థమవుతుంది.
ఇతడు తన 16 యేటనే అవధానాలు చేయడం ప్రారంభించాడు. ఇతడు సుమారు 300 అష్టావధానాలు, శతావధానాలు నిర్వహించాడు. ఇతడు చేసిన అవధానాలలో గుంటూరు ఆవధానాలు, చీరాల అవధానం, జాండ్రపేట అవధానం, మద్రాసు అవధానం, రాజమండ్రి అవధానం ముద్రించబడ్డాయి. ఇతర అవధానాలలోని పద్యాలను సుపద్యమంజరి అనే పేరుతో ప్రకటించాడు.
ఇతడు పూరించిన కొన్ని అవధాన పద్యాలు:
పూరణ:భద్రంబౌ శశిబింబముం దెగడగా నేపాఱనౌమోము, న
క్షుద్రంబైన జలేజముల్ కనులు; సంకోచంబు లేకుండు ని
ర్ణిద్రం జెందెను యౌవనంబు సతికిన్; నీరీతి నిం గాంచ నీ
నిద్రాదేవత నిన్ను బూనె గదరా! నిర్భాగ్యదామోదరా!పూరణ:పేశలతా రహితుఁడు భూ
మీఁశుడు ధృతరాష్ట్రు సభను నెడ పాండుక్ష్మా
ధీశు కుమారుల కొఱకై
యీశునకము కృష్ణుచేత నెన్నఁగఁబడియెన్
2-5-1949 వ సంవత్సరంలో విజయవాడలో ఎందరో పెద్దల సమక్షంలో జరిగిన గజారోహణం, సన్మానపత్రం, కనక స్నానం, గండ పెండేరం, సువర్ణ పాత్ర, వెయ్యిన్నూటపదహార్ల నగదులతో జరిగిన అత్భుత సత్కార కార్యక్రమం ఇతని జీవితంలో మరపు రాని మధురమైన సువర్ణ ఘట్టం.
దోమా వేంకటస్వామిగుప్త 1962వ సంవత్సరంలో ఫిబ్రవరి 13వ తేదిన గుంటూరు పట్టణంలో మరణించాడు.
పోదామా విల్లిపుత్తూరు
దేవులపల్లి కృష్ణశాస్త్రి గారు 1940లలో "శ్రీ ఆండాళ్ కల్యాణం" అనే రూపకాన్ని రచించగా ఆకాశవాణి మద్రాసు కేంద్రం ప్రసారం చేసింది. అందులో ఎస్.వరలక్ష్మి మొదలైన వారు పాటలు పాడారు. తర్వాత 1959 లో శాస్త్రిగారు ఆకాశవాణి హైదరాబాద్ కేంద్రం సాహిత్యశాఖ ప్రొడ్యూసర్ గా ఉన్నప్పుడు దీన్ని మళ్ళీ రికార్డింగ్ చేసి ప్రసారం చేసారు. అందులో చిత్తరంజన్, పి.బి.శ్రీనివాస్, వక్కలంక సరళ మొదలైన వారు పాడారు. ఈ పాట ఆ రూపకంలో గోదా శ్రీరంగనాధుల కళ్యాణం వర్ణించే గీతం. దీనికి సంగీతం కూర్చినది మల్లిక్.
రాగం: రాగమాలిక (ఆరభి, మలయమారుతం, మోహన, మధ్యమావతి)
తాళం : ఆది (కహరువ)ఆరభి:
పోదామా విల్లిపుత్తూరు - చూడామ పెరియాళ్వారు 
శ్రీదయితుని పెండ్లాడేనే మన - చూడి కుడుత నాంచారు ॥
మలయమారుతం:
బృందారక సందోహముతో - వందారు మౌని బృందముతో 
పెందిరువడిపై పెరుమాళ్ళే శ్రీమందిరము విడి తరలేనే ॥
మోహన:
తులసీవనిలో మొలకయటే - అల హరి కౌగిలి చిలుకయటే 
వెలసి నెయ్యమున విష్ణుచిత్తుల - నిలయ దీపమై వెలిగెనటే ॥
మధ్యమావతి:
విరజానది కావేరియటే - పరమపదము శ్రీరంగమటే 
వరుడారంగేశ్వరుడె కదా మన సిరి ఆండాళ్ళే వధువు కదా ॥
వేదంలాటి మాటే నీది
ఈ గీతం రచించినది బొమ్మనబోయిన సోమసుందరం. దీనికి సంగీతం కూర్చినది చిత్తరంజన్.
రాగం: హరికాంభోజి (హిందుస్తానీ ఖమాజ్ థాట్)
తాళం : చతురశ్రగతి (కహరువ)వేదంలాటి మాటే నీది కావాలోయి సోదరా 
ఖేడంలోన మోదంలోన సన్మార్గాన సాగరా ॥
సత్యమే నీదు కవచం - నీతియే నీదు ప్రాణం 
శాంతియే నీదు గమ్యం - ధర్మమే నీదు ఆశయమ్మై ॥
సౌరభ సుమాలు సుమధుర ఫలాలు - త్యాగనిరతి నే చాటగా 
మలయపవనాలు పునీతజలాలు - సమరస భావన చూపగా 
ఆ ఫలములే ఆ భూషణములై నీ బ్రతుకున ధన్యత చేకూర్చాలి ॥
ప్రేమ చూపేటి జనని హృదయాన - నిస్వార్ధత గమనించుమా 
సిరులు సంపదల నొసగు నట్టియీ - ధరణి మహిమ కీర్తించుమా 
ఈ జననికే అంకితమ్మై నీ ఘనత జగతిలో నినదించాలి ॥
శివ శివ శివ అనరాదా
ఈ గీతం దేవులపల్లి కృష్ణశాస్త్రి రచించిన శివక్షేత్రయాత్ర సంగీత రూపకం లోనిది. 1959లో మహాశివరాత్రినాడు ఆకాశవాణి హైదరాబాద్ కేంద్రంనుండి ప్రసారమయింది. దీనికి సంగీతం కూర్చినది పాలగుమ్మి విశ్వనాథం. గానం చేసినది మంగళంపల్లి బాలమురళీకృష్ణ, శ్రీరంగం గోపాలరత్నం.
రాగం: మార్గహిందోళం 
తాళం : రూపకం (దాద్రా)శివ శివ శివ అనరాదా
శివ నామము చేదా 
శివపాదము మీద - నీ 
శిరసునుంచరాదా 
భవసాగర మీద - దు 
ర్భర వేదన ఏదా ॥
కరుణాళుడు కాదా ప్రభు 
చరణ ధూళి పడరాదా 
హరహరహర అంటే మన 
కరువు తీరి పోదా ॥
కరి పురుగు పాము బోయ 
మొరలిడగా వినలేదా 
కైలాసం దిగి వచ్చి 
కైవల్యం ఇడలేదా 
మదనాంతకు మీద - నీ 
మనసెప్పుడు పోదా 
మమకారపు తేరా స్వామిని 
మనసారా కననీదా ॥
విశాల భారతదేశం మనది
ఈ గీతం డా.దాశరథి రంగాచార్య రచించారు. దీనికి సంగీతం కూర్చినది ఉపద్రష్ట కృష్ణమూర్తి.
రాగం: మోహన (హిందుస్తానీ భూప్)
తాళం : ఆది (కహరువా)విశాల భారతదేశం మనది హిమాలయాలకు నిలయమిది 
ఇలాంటి దేశంలో ప్రజలంతా విశాల హ్రదయంతో మెలగాలి ॥
మతాలూ వేరైతేనేమి - భాషలు వేరైతేనేమి 
భారతీయులం అందరం - భారతదేశం సుందరం ॥
ద్వేషం రోషం తొలగాలి - ప్రేమ స్నేహం చెలగాలి 
బుద్ధ గాంధీల బోధనలే - తొలగించును మన వేదనలే ॥
ప్రేమ పతాకం చేతగొని - ఐక్యపథంపై పయనిద్దాం 
త్యాగశక్తి మన మహాయుధంగా - దేశ శత్రువుల నెదిరిద్దాం ॥
రామా నా ముందు నిలిచి
ఇది 20వ శతాబ్దపు వాగ్గేయకారుడైన నరసదాసు రచించిన కీర్తన. దీనికి సంగీతం కూర్చినది మహాభాష్యం చిత్తరంజన్. ఇది 1989లో ఆకాశవాణి విజయవాడ కేంద్రం నుంచి భక్తిరంజని కార్యక్రమంలో ప్రసారమయింది.
రాగం: ఆభేరి (హిందుస్తానీ భీంప్లాస్)
తాళం : మిశ్రచాపు (రూపక్ తాళ్)రామా నా ముందు నిలిచి ప్రేమతో మాటాడవేమి 
నాపైని కరుణ ఇంచుక చూపవా 
కోమలంబగు పాదసేవల కోరియుంటిని 
ఇతర ఫలములనేవియును కోరంగ బోను 
ఇనకులేశ్వర జనకజేశ్వర ॥
నీవే తల్లివి నాకు నీవే తండ్రివి నాకు 
నీవే దాతయు సఖుడవు నీవే గురుడవు 
నీవే నాదగు ఇష్టదైవము నీకన్నాను ఎవరు దిక్కు 
సేవకుడను నీకు తండ్రి ఏవగింపకు శ్రీరమాపతి ॥
నారు పోసిన నీవే నీరు పోయగా రావే 
వారిజాక్ష పసివాడను సంరక్షింపుము 
నేరములను ఎంచుచుండిన నేనెంతటి వాడను 
శ్రీ రామక్షేత్ర వాసా నరసదాసును బ్రోవ రారా ॥
కురిసెను జల్లులు అరవిరిసిన మల్లెలు
ఈ గీతాన్ని గోపాలి అనే కలంపేరుతో కౌతా ప్రియంవద రచించారు. సంగీతం అందించి పాడినది డి.వి.మోహనకృష్ణ.
రాగం: హిందుస్తానీ మిశ్ర శుద్ధ సారంగ్
తాళం: ఆది (కహరువా)కురిసెను జల్లులు అరవిరిసిన మల్లెలు
శ్రీపదపంకజ రూపాంకితముల 
సుందరతర ప్రియసంకేతమ్ముల ॥
అడుగుతీసి అడుగిడు శుభవేళల 
అమృత భాండమందించిన వేళల 
పడగనీడ పవళించిన వేళల 
ఎడద నిండి కొలువుండిన వేళల ॥
వెడద కనుదోయి విరిసిన వేళల 
కొసరు చూపులందించిన వేళల 
మిసిమి వెన్నెలలు చిందిన వేళల 
హృదయవీణ స్పందించిన వేళల ॥
నీవంటి తల్లిని
ఈ గీతాన్ని రచించి స్వరపరిచినది మహాభాష్యం చిత్తరంజన్. పాడినది పి.సుశీల. ఈ పాట "శ్రీ మన్నవమ్మ భక్తిగానసుధ" కేసెట్టులోనిది.
రాగం: బేహాగ్ 
తాళం: త్రిశ్రగతి (దాద్రా)నీవంటి తల్లిని వేరెక్కడైన కందుమా 
నీవంటి దైవము వేరేవ్వరైన ఉందురా 
లేరు లేరు లేరు నీ సాటి ఎవరు లేరు 
తల్లీ తల్లీ మా పాళీ కల్పవల్లి ॥
ఉన్నత వంశాన వెలసి మన్నవలో నెలకొని 
మహితోన్నత స్థితిచేత మహినె పావనము చేసిన 
జగజ్జనని మాయమ్మా రాజరాజేశ్వరీ 
భగవతి నీ పద యుగళమె సదా నమ్మి యున్న మేము ॥
కరుణయె మూర్తీభవించి కన్నతల్లి నీవైటివి 
కలియుగ వాసులకు మాకు కమలాక్షీ నీ పదములు
సేవించు భాగ్యమొసగి సద్భక్తి కలిగిచేవు ॥
దేశము మీరై తేజము మీరై
ఈ గీతాన్ని రచింనది డా.ఆచార్య తిరుమల స్వరపరిచినది మహాభాష్యం చిత్తరంజన్. ఈ పాట తెలుగు విశ్వవిద్యాలయం వారి లలిత సంగీత డిప్లొమా కోర్స్ లో జాతీయ సమైక్యతా గీతాలలో ఉపయోగిస్తున్నారు.
రాగం: మిశ్ర రేవతి (హిందుస్తానీ బైరాగీ భైరవ్)
తాళం: ఆది (కహరువా)దేశము మీరై తేజము మీరై 
ఒకటి ఉంటే చాలదా 
ప్రగతిని కోరే భారతమంతా 
వెన్నెల పంటగా మారదా ॥
అందరు తమ తమ బాధ్యత నెరిగి 
సంఘోన్నతికై మెలగిన 
సక్రమ లక్ష్యం సాధించుటకై 
సమతావేశం కలిగిన 
ప్రపంచ చరితమే పునీతమయ్యే 
స్వర్ణయుగమ్మే వెలయదా ॥
ఎక్కువ తక్కువ తేడా లేక 
స్వేచ్ఛగ అడుగులు వేసిన 
శోధించిన జ్ఞానం విశ్వశాంతికై 
సద్వినియోగం చేసిన 
తరతరాలు కదలని పునాదిగా 
ప్రజాస్వామ్యమే నిలువదా ॥